Radonjić: Oseća se veliki zamor\nKošarka Autor:Nikola Novaković11. apr. 202222:06\nIzvor: 2022 Euroleague Basketball\nTrener Crvene zvezde Dejan Radonjić istakao je posle pobede svog sastava nad ekipom FMP u ponedeljak da je zadovoljan jer će tim sa Malog Kalemegdana u preostalom delu sezone imati znatno lakši raspored.\nCrveno-beli posle ove pobede imaju skor 22-2, a najbliži pratilac im je „večiti rival“ Partizan sa 21-4. Bio je ovo četvrti trijumf zaredom na Jadranu za ekipu Dejana Radonjića i trebalo bi da se dogodi pravo čudo, pa da Zvezda ne krene u doigravanje sa prve pozicije.\n*Zvezda sigurna protiv FMP – ide ka prvom mestu pred plej-of\n„Nismo dobro krenuli u oba pravca. Čitavo prvo poluvreme nismo uspevali da dosegnemo nivo odbrane koji je potreban za zadovoljavajući rezultat, 50 koševa u prvom poluvremenu je mnogo. FMP je igrao jako jako dobro. U nastavku smo uspeli da podignemo nivo igre, da dođemo do prednosti i kontrolišemo meč. Bilo je vidno da postoji ozbiljna doza zamora pa ćemo se potruditi da se pozabavimo i time u rasporedu, koji je objektivno znatno lakši od onoga što smo imali u dosadašnjem toku sezone. Čestitam ekipi FMP na uspešnoj sezoni i želim im sreću u plejo-fu“, izjavio je Dejan Radonjić.\nU narednom kolu Zvezda će u subotu u Podgorici gostovati Budućnosti. Posle toga crveno-beli gostuju Borcu u Čačku, a do kraja regularnog dela prvenstva imaju i meč kod kuće protiv Igokee.\nKK Crvena zvezda mts 90@BCFMP 82\n📊 @mitar_mitar9 17 poena, @OgnjenDobric, Lazarević i Ivanović po 12 poena #TogetherWeCan #WeAreTheTeam #kkcz pic.twitter.com/sQuSPyE7H9\n— KK Crvena zvezda mts (@kkcrvenazvezda) April 11, 2022\nABA ligadejan radonjićKK Crvena Zvezda\npre 19 min 7


Sistem ranog upozorenja na 316 lokacija u Beogradu - Beograd - Dnevni list Danas\nPočetna » Beograd » Sistem ranog upozorenja na 316 lokacija u Beogradu\nSistem ranog upozorenja na 316 lokacija u Beogradu\nBudući situaciono-komandni centar Sistema ranog upozorenja nalaziće se u Tiršovoj 1, a ovaj moderan način obaveštavanja i uzbunjivanja biće od velikog značaja za građane Beograda u slučajevima opasnosti, rekao je danas gradonačelnik Beograda Zoran Radojičić, javlja Beoinfo.\n0Piše: Fonet 03. avgusta 2019. 11.55 Izmenjeno: 12.03\nOn je u uključenju za RTS naveo da će Sistem ranog upozorenja funkcionisati pomoću detektora na 316 lokacija u gradu, koji će sakupljati informacije i prosleđivati ih u komandni centar. „To znači da će građani biti na vreme obavešteni kao i sve službe sistema zaštite i spasavanja.\nPodaci će se u situaciono-komandnom centru analizirati i tako obrađeni ponovo biti vraćeni na tih 316 lokacija sa obaveštenjima ili upozorenjima. Ovo će biti postignutio posredstvom sirena, ali i govornim porukama koje će upućivati ljude kako da reaguju“, precizirao je Radojičić.\nOn je podsetio da se u ovaj sistem tri decenije nije ulagalo, te da će nov sistem biti savremen po uzoru na velike svetske gradove, poput Rima i Moskve. Gradonačeknik je naglasio da elementarne nepogode koje su zbog klimatskih promena sve češće visokog intenziteta kako u Srbiji tako i u celom svetu ne mogu biti sprečiene, ali se može raditi na preventivnim merama. Te preventivne mere će znatno ublažiti posledice elementarnih nepogoda, dodao je on.\n„Ovo je preporuka Evropske Unije i na ovaj način znatno ćemo sprečavati i smanjivati posledice elementarnih nepogoda i drugih opasnosti“, rekao je Radojičić. Po njegovim rečima centar u Tiršovoj radiće 365 dana u godini, a građani i mediji imaće zahvaljujući njemu sve blagovremene informacije. Projekat je vredan ukupno šesnaest miliona evra, od čega će dvanaest miliona biti uloženo u 316 lokacija i mrežu koja će ih povezivati, a preostalih četiri miliona u komandni centar, dodao je Radojičić.


ponovo 8500GT 256Mb | Forum Krstarice\nponovo 8500GT 256Mb\nZačetnik teme Lord Markus\n03.02.2008. u 11:59 - ponovo 8500GT 256Mb\nuzeo sam nov komp sa ovom karticom Cpu je Athlon64 4200+ X2 BOX , mata MSI K9N-NeoF V3 NForce560...\ne sada, nisam neki gamer tip, zbog toga i nisam kupovao neku jacu grafiku...sve sto igram jeste FIFA...\nproblem je sledeci...Fifa 2008 mi je sasvim OK radila na predhodnoj masini (sempron 2800, Ati 9600Pro), a sada mi sve nesto koci secka, itd..\nu cemu je problem >???\n03.02.2008. u 12:16 - ponovo 8500GT 256Mb\npa probaj smanji detalje :?\n03.02.2008. u 12:20 - ponovo 8500GT 256Mb\n:grin:8), hvala na pokusaju, ali nisam toliki pajser, da li je moguce da na staroj 9600 radi na medium detaljima, a ja da stavim sada na LOW....doduse probao sam, sve na Low, ali ponovo potpuna ista stvar.....znaci nije do toga...\ne reci te mi ljudi da 9600pro 256MB DDR nije mozda jaca od 8500GT 256 MB DDR3??? 8-)\n03.02.2008. u 12:24 - ponovo 8500GT 256Mb\nhahaha dobro nisam nishta loshe mislio\nsad sam gledo po netu... i MISLIM da je do drajvera... skini najnovije pa probaj... ljudi su imali isti problem sa istom igrom\n03.02.2008. u 12:27 - ponovo 8500GT 256Mb\na joj, fora je sto sam na dial-up....moram do kafea...\nkoji ljudi su ima li iste probleme pod istim uslovima\nma ok je nisam ni rekao da si rekao nesto lose,a kamoli pomislio ....nego me pecka sada ovo ne mogu da igram fifu pa sam nervozan..\n03.02.2008. u 12:38 - ponovo 8500GT 256Mb\ne znash shta mi josh pada napamet... mada ne verujem... a mozhda i mozhe\nda je do procesora... tj da igre ne koristi 2 jezgra nego samo jedno a to mozhesh i proveriti udji u igru pa u task manager na tab performance tu bi trebalo da stoje 2 jezgra pa ti vidi jel rade oba... a i instaliraj svejedno ako nisi AMD dual-core optimizer!!!\n03.02.2008. u 12:45 - ponovo 8500GT 256Mb\n...e to nisam probao..ajd probacu pa javljam...\n03.02.2008. u 12:46 - ponovo 8500GT 256Mb\ninstaliraj direct X koji dolazi uz igru na disku\nverovatno je problem s driverima i .dll udateom directx 9c za novije generacija hardware\ni to sto strajo kaze\n03.02.2008. u 13:38 - ponovo 8500GT 256Mb\na sto je zanimljivo a zaboravio sam da napomenem, na pocetku je sve ok, tek pri karaju prvog poluvremena pocinje da koci, da bi pri kraju utakmice seckanje i kocenje bilo nenormalno\ndajte neki link za drivere da ne lutam,..\n03.02.2008. u 13:57 - ponovo 8500GT 256Mb\nhm... a da se onda ne pregreva?!\nproveri temperaturu pre igre i kad pochne da secka... mozhesh everestom ili ATi Tool- om!!!\n03.02.2008. u 14:00 - ponovo 8500GT 256Mb\n03.02.2008. u 14:01 - ponovo 8500GT 256Mb\nkoje napajanje imash?\n03.02.2008. u 14:52 - ponovo 8500GT 256Mb\n400W (kuciste Frontier Monarh)\n03.02.2008. u 15:39 - ponovo 8500GT 256Mb\nau... pa mozhda to... i ja imam to!!!\na imam Semprona na 2.1 i 7600GS!!!\nma proveri ti temperaturu BRE\n03.02.2008. u 15:46 - ponovo 8500GT 256Mb\nx2 trosi znatno vishe ,a i to je frontier ,pitanje je koliko tu imas pravih W\n03.02.2008. u 15:54 - ponovo 8500GT 256Mb\npa to je to... o tome pricham\n03.02.2008. u 22:10 - ponovo 8500GT 256Mb\ne ovako, sada za divo cudo, kada sam instalirao optimizer, restartovao komp, sve radi OK,\ntemperatura GPU-a , (mereno preko Everesta) pre pocetka igrice ima 59-60, a posle 1 h igranja, bila 68??\nznam da je los izbor bio, ali *** nisam imao bas para za chiftec\n03.02.2008. u 22:41 - ponovo 8500GT 256Mb\npa ako ti radi OK je onda!!!\n03.02.2008. u 23:44 - ponovo 8500GT 256Mb


Naslovnica INSTANT Okružno javno tuzilastvo Banja Luka neće sprovoditi istragu protiv Dodika\nKako su saopćili iz TI BiH, Tužilaštvo je u naredbi o nesprovođenju istrage zauzelo mišljenje da djelo koje je prijavljeno nije krivično djelo, već da se može raditi samo o povredama Izbornog zakona, jer se radi o slobodi kandidata i političkih subjekata da na predizbornim skupovima iznose svoje političke stavove.\nTI BiH je, podsjećaju, podnio krivičnu prijavu protiv Milorada Dodika jer je na javnom skupu povodom otvaranja sjevernog krila i centralnog bloka Univerzitetskog kliničkog centra u Banjoj Luci izjavio kako on odlučuje kome će biti povećane plate, i da ko podržava štrajk zdravstvenih radnika neće dobiti povećanje. Dodik je na ovaj način, prema mišljenju TI BiH, učinio krivično djelo Povreda ravnopravnosti građana jer je na osnovu razlike u ličnom svojstvu građana (članstva u Strukovnom sindikatu doktora medicine RS) uskratio i ograničio slobodu i prava čovjeka utvrđenu Ustavom, zakonom i ratifikovanim međunarodnim ugovorom. U ovom slučaju se to odnosi na pravo na zaradu, i pravo na slobodu sindikalnog organizovanja.\n“Tužiteljica uopšte nije razmatrala spornu situaciju, niti dala obrazloženje u vezi sa samim navodima iz krivične prijave, već je odmah zaključila da stvar spada u nadležnost Centralne izborne komisije. Posebno je zanimljivo da je u obrazloženju obraćanje Milorada Dodika na otvaranju UKC BL okarakterisano kao skup političkog subjekta ili kandidata u svrhu predizborne kampanje, te da su kandidati na političkim skupovima slobodni iznositi svoje političke stavove, iako se radi o obraćanju u funkciji predsjednika RS na događaju organizovanom od strane javne ustanove”, saopćili su iz TI BiH.\nPrethodni članakCIK: Istekao rok za podnošenje zahtjeva za ponovno brojanje


Autor: Dr. Emir Ramić\nU mnoštvu takvih postupaka posebno treba istaći krajnje ponižavajuću stigmatizaciju na način obilježavanja potencijalne žrtve kao najponizniji oblik dehumaniziranja, koji je baštinjen iz vremena nacista iz Drugog svjetskog rata kada su Jevreji na desnoj ruci morali nositi obilježje Davidove zvijezde. Tako su i koncem dvadesetog stoljeća u srcu civilizovane Evrope isto činile samoproglašene vlasti tzv. Republike Srpske, kada su u Prijedoru su 31. maja 1992. godine izdale naredbu putem lokalnog radija da nesrpsko stanovništvo obilježi svoje kuće bijelim zastavama ili čaršafima, kao i da pri izlasku iz kuća stave bijelu traku na desnu ruku.\nAutor: Dr.Emir Ramić\nThe Serbian Republic, when in Prijedor on May 31st, 1992, issued an order via local radio that the non-Serb population mark their houses with white flags or sheets, as well as wrapping white tape on their right hand before leaving their houses. This extremely humiliating act was confirmed by members of the European observation mission, which in August 1992 in the area of Prijedor noticed a white flag on the Bosniak and Croatian homes, so they can be distinguished from the Serbian houses.


Srbi za Srbe: U Božićnoj akciji sakupljanje pomoći i za Stojkoviće sa KiM-a | KoSSev\nSrbi za Srbe: U Božićnoj akciji sakupljanje pomoći i za Stojkoviće sa KiM-a\nSubota 26. decembar 2015, 13:00\nFoto: Stojkovići/Srbi za Srbe\nNakon što je početkom decembra zajedno sa humanitarnom organizacijom "Solidarnost za Kosovo" obezbedila pomoć za porodilište u Kosovskoj Mitrovici, a u novembru porodici Kazić iz Orahovca pomogla zamenom starog krova na kući, donirala 23.3 tona brašna narodnim kuhinjama na KiM-u, izgradila štalu jedinoj srpskoj porodici u selu Opraške u opštini Istok, zamenila krovnu konstrukciju na obdaništu u Orahovcu, prikupila pomoć od 523.000 dinara za završetak izgradnje kuće šestočlane porodice Nasković u selu Kusce, humanitarna organizacija "Srbi za Srbe" je ovog meseca, u okviru svoje Božićne akcije, počela sa sakupljanjem donacija za pomoć četvoročlanoj porodicu Stojković. Stojkovići su iz sela Izvor u opštini Novo Brdo na KiM-u, a za sređivanje njihove ruinirane kuće, do sada je sakupljeno 3.000 evra, od 10.000 - koliko je potrebno da bi se, kako navode iz ove humanitarne organizacije, uslovi u kući poboljšali.\nPorodicu Stojković čine roditelji i dva mališana - četvorogodišnji Andrija i dvogodišnji Luka, a prvi put im je uručena pomoć pre nešto više od dve godine. Tada su Srbi za Srbe ovoj porodici donirali dva kreveta, veš mašinu i šporet na drva. Zatim su Stojkoviće posetili ove godine i pokrenuli akciju sakupljanja novca za još jednu srpsku porodicu na KiM-u.\nNajneophodniji su građevinski materijal, vrata i prozori, kako bi se obezbedili najosnovniji stambeni uslovi za život Luke i Andrije, roditelja Jagoša i Danijele. Da bi im poboljšali uslove života u kući, potrebno je prikupiti 10.000 evra, navode iz ove organizacije i pozivaju "da zajedno pružimo ovoj dečici neko bolje detinjstvo slanjem donacije sa naznakom 'za Stojkoviće'."\nAkcija prikupljanja sredstava za Stojkoviće i još tri porodice, sprovodi se u saradnji i sa ogrankom organizacije - "Serbs for Serbs Canada", takođe, u okviru Božićne kampanje "IN TIME FOR BOZIC 2016".\nUkoliko želite da uplatite pomoć za Stojkoviće, ili da donirate novac ovoj organizaciji, možete koristiti neki od sledećih računa:\nGujon: Svako rođenje u Kosovskoj Mitrovici jedna je pobeda koja uliva nadu da Srbi na KiM imaju budućnost\nNakon obnove kuće za Đorđeviće iz Štrpca, Srbi za Srbe pokrenuli akciju za završavanje kuće Naskovića iz Kusca\nOrden Svetog Save za Srbi za Srbe u Gračanici za Vidovdan\nSrbi za Srbe: Pomoć prizrenskoj bogosloviji i Đorđevićima u Sevcu\n"Trojka iz bloka": Prikupljeno 130.000 dinara od šuteva! Suma nije konačna\nZadužbina i Srbi za Srbe pomogli 18 porodica iz enklava kupovinom ovaca i jagnjadi\nPomoć Srba za Srbe za porodilište u Kosovskoj Mitrovici danas u Zdravstvenom centru\nSMS broj za Srbiju - 7763, za donacije od 100 dinara\nSMS broj za Nemačku - tekst SZS на 81190, za donacije od 2,99€\nTakođe, na Internet stranici organizacije "Srbi za Srbe" dostupni su podaci o računima banaka širom sveta.\nO humanitarnoj organizaciji "Srbi za Srbe"\nOrganizaciju je krajem 2005. godine osnovalo nekoliko mladih iz celog sveta, a do sada su prikupljenim novcem pomogli preko 800 višečlanih porodica, to jest, preko 3.000 dece širom Srbije, Crne Gore, Republike Srpske, kao i Srbima u Hrvatskoj.\n"Okosnicu ove organizacije čine mladi i energični ljudi, okupljeni zajedničkom vizijom pomoći onima koji su blagosloveni brojnim potomstvom, svesni da svakom ko ne živi u materijalnom izobilju i mala pomoć znači puno. Nalazimo se većinom u dijaspori, daleko od domovine fizički, ali ne i srcem. Okupila nas je humana ideja da bogougodnim delom pomognemo najugroženijem delu srpske nacije. Iskrene namere, želja i vera u ono što smo naumili uraditi, prevazišla je sumnje među nama, a geografska razdaljina ne predstavlja teškoću da budemo u svakodnevnom kontaktu i dogovoru," istaknuto je na zvaničnoj Internet stranici ove organizacije.\nIzveštaj za organizacije za mesec novembar možete pogledati OVDE.\nOrganizacija posebno polaže na transparentnost svog rada. Tako je svaki dobrovoljan prilog predstavljen javno na njihovoj Internet stranici, a uplatnice pomoći su takođe dostupne u arhivi, koja je dostupna svim posetiocima sajta. Takođe, objavljuju mesečne izveštaje, liste donatora, uvid u stanje novca na računu, kao i protok novca.


Promocija knjige "Što Europa želi?" - učestvuju: Srećko Horvat i Vladimir Arsenijević / čet, 23. januar u 19.30h - Konkursi regiona\nDokaži da nisi mašina: * Time limit is exhausted. Please reload CAPTCHA. × jedan = 8\nPromocija knjige „Što Europa želi?“ – učestvuju: Srećko Horvat i Vladimir Arsenijević / čet, 23. januar u 19.30h\nby KR 15/01/2014 014\nSa velikim zadovoljstvom vas pozivamo na promociju knjige „Što Europa želi?“ i razgovor sa Srećkom Horvatom, koji će se održati u četvrtak, 23. januara 2014. u 19.30h u Omladinskom centru CK13, Vojvode Bojovića 13, Novi Sad.\nNa promociji će sa Srećkom Horvatom razgovarati Vladimir Arsenijević.\nKROKODILOVA Kuća za pisce u 2013. godini ugostila je devet autora iz sedam evropskih zemalja, i pružila priliku kako gostujućim piscima, tako i generalnoj i književnoj publici u Beogradu i Srbiji da se upoznaju jedni s drugima i prošire vidike na polju savremene književnosti u Evropi. Osim pružanja ugodnog prostora za pisanje i upoznavanje glavnog grada Srbije, autori su imali preko dvadeset javnih nastupa u Beogradu i drugim gradovima Srbije, od univerzitetskih sala, preko biblioteka i kulturnih centara, do klubova i kafića. Ta dinamična aktivnost doprinela je većoj vidljivosti Beograda na evropskoj književnoj i kulturnoj sceni, a i približavanju savremene književnosti Evrope našoj publici.\nNovi ciklus programa “Kuća za pisce” započinje sa hrvatskim filozofom i piscem SREĆKOM HORVATOM.\nSrećko Horvat (1983, Osijek), filozof i publicista. Dosad je objavio osam knjiga, od kojih je Pažnja! Neprijatelj prisluškuje prevedena na nemački (2013). Poslednju knjigu Što želi Europa? napisao je sa slovenskim filozofom Slavojem Žižekom, izvorno je objavljena na engleskom a u međuvremenu je prevedena i na nemački, francuski, hrvatski, španski, italijanski, itd. Preveo je šest knjiga s nemačkog i engleskog. Član je uredništva časopisa Zarez, Europski glasnik i Tvrđa, gde je objavio niz tekstova i prevoda, kao i uredio brojne temate. Dobitnik je nagrada zagrebačkog Salona arhitekture, kao i dve nagrade za najboljeg mladog i najboljeg filmskog kritičara u Hrvatskoj. Bio je jedan od osnivača Subversive Festivala i direktor međunarodne konferencije koja u Zagrebu svake godine okupljala brojne svetske intelektualce.\nParafrazirajući Frojdovo slavno pitanje ‘Što žena želi?’, Slavoj Žižek i Srećko Horvat udružuju snage da bi istražili goruće pitanje ‘Što Europa želi?’, a sve to uz diskretnu pomoć ‘najopasnijeg političara Evrope’ Aleksisa Ciprasa. Analizirajući slovenačka iskustva, kao iskustva prve ex-jugoslovenske države koja se pridružila Evropskoj uniji još 2004. i kratku istoriju Unije, autori dolaze do uznemirujućih zaključaka. Umesto mirovnog projekta, Evropska unija sve se više pretvara u neprekidnu ratnu zonu, uključujući isključivanje imigranata, imigrantske nemire u Parizu i Londonu ili evropske ‘humanitarne’ intervencije s ciljem uvođenja više ‘demokratije’ u Libiju i Mali, a naravno da se ne mogu ignorisati ni pritisci na ‘neposlušnu’ članicu – Grčku. Žižek i Horvat se na sve to, i još štošta, osvrću i vatreno zalnažu za drugačiju ‘ideju Evrope’, po svemu sudeći evropskiju od onoga što Evropska unija nudi.\n‘Znameniti slovenački ekscentrik i harizmatični hrvatski filozof, u društvu najopasnijeg grčkog političara, pružaju analizu evropske pat-pozicije na način koji je ujedno zajedljivo šarmantan i ogorčeno inteligentan. Svaki pravi Evropljanin, veran stvarnoj ideji Evrope, mora ovo pročitati!’


DRITAN ABAZOVIĆ ČESTITAO KOSOVSKOJ PREDSEDNICI: "Želim da u budućnosti zajednički radimo na tome" | EX YU\nDRITAN ABAZOVIĆ ČESTITAO KOSOVSKOJ PREDSEDNICI: "Želim da u budućnosti zajednički radimo na tome" | Mondo Portal\nDRITAN ABAZOVIĆ ČESTITAO KOSOVSKOJ PREDSEDNICI: "Želim da u budućnosti zajednički radimo na tome" 7 Podeli Podeli na facebook Podeli na twitter Podeli na viber Pošalji na mail\n06.04.2021. / 15:33 15:45\nAutor Aleksandar Nastevski 06.04.2021. / 15:33 15:45\nEvo šta je tom prilikom sve poručio Abazović.\nIzvor: Mondo/Gordana Bojanić/Profimedia\nPotpredsednik Vlade Crne Gore Dritan Abazović uputio je čestitku novoizabranoj kosovskoj predsednici Vjosi Osmani. Ona je izabrana u subotu glasovima kosovskih poslanika za predsednicu privremenih institucija u Prištini.\n"Povodom Vašeg izbora na dužnost predsednice Kosova, upućujem Vam najiskrenije čestitke, uveren da će rezulati naše dobrosusedske saradnje u krajnjem značiti poboljšanje kvaliteta života građana dve zemlje", saopštio je potpredsednik Abazović.\nKO JE VJOSA OSMANI NOVA PREDSEDNICA KOSOVA: Poznata je po mržnji prema Srbima, u politici je od tinejdžerskih dana! FOTO\nPotpredsednik Vlade Crne Gore je naveo da je siguran da će Vjosa Osmani odgovorno i sa uspehom obavljati tu dužnost.\n"Smatram da je interes Crne Gore i Kosova da, ulažući ogromne napore u reformama vezanim za evropske integracije, zemlje ovog regiona budu punopravne članice EU i NATO. Želim da u budućnosti zajednički radimo na tome", zaključio je u čestitki potpredsednik Vlade Abazović.\nVjosa Osmani izabrana je 4. aprila za novu predsednicu privremenih prištinskih institucija. Kandidat Pokreta Samoopredeljenje Osmani je u trećem krugu glasanja u skupštini dobila 71 glas, a za izbor joj je bio potreban 61.\nIzvor: ProfmediaBroj slika: 5 1 / 5\nIzvor: ProfmediaBroj slika: 5 2 / 5\nIzvor: ProfmediaBroj slika: 5 3 / 5\nIzvor: ProfmediaBroj slika: 5 4 / 5\nIzvor: ProfmediaBroj slika: 5 5 / 5\nPrva značajnija pozicija Osmanijeve, koja se u poslednje vreme ističe u anti-srpskoj retorici, usledila je 2009. kada je izabrana za šeficu kabineta tadašnjeg predsednika privremenih institucija u Prištini Fatmira Sejdiua.\nPISMO DEČAKA PETRA DRITANU ABAZOVIĆU: Moli ga da mu učini samo jednu stvar!\nDužnost v.d. predsednice privremenih prištinskih institucija preuzela je 5. novembra 2020. kao tadašnja predsednica parlamenta u skladu sa ustavom tzv. Kosova, nakon što je predsednik i jedan od komandanata bivše OVK Hašim Tači podneo neopozivu ostavku. Tači je ostavku podneo nakon što je Specijalni sud za OVK sa sedištem u Hagu protiv njega podigao optužnicu za ratne zločine počinjene nad Srbima, drugim nealbancimana i političkim protivnicima tokom sukoba na Kosovu.\nUpravo u tom periodu Osmanijeva napušta DSK i pridružuje se Pokretu Samoopredeljenje sadašnjeg novoizabranog premijera Aljbina Kurtija, nakon čega dolazi i do značajnijeg artikulisanja njene antisrpske retorike.\nPrema podacima iz njene biografije, Vjosa Osmani, pored maternjeg albanskog, govori španski, turski, engleski i srpski jezik. Rođena je 1982. godine u Kosovskoj Mitrovici, gde je završila osovnu i srednju školu.\nDiplomirala je pravo na prištinskom univerzitetu, gde je kasnije i predavala kao profesorka iz predmeta o međunarodnom pravu, a kao profesor univerziteta pradavala je i u SAD.\nONA JE NOVA PREDSEDNICA KOSOVA: Vjosa Osmani na čelu privremenih prištinskih institucija\nSA DPS-OM JE ZAVRŠENO! Oglasio se Dritan Abazović - Ovo je početak njihovog pada!\nSASLUŠAN KUM MILA ĐUKANOVIĆA: Priveden biznismen Dragan Brković\nvjosa osmani Dritan Abazović Kosovo crna gora čestitka\n07.04.2021. / 09:20\nVRLO DOBRO! To znači da će 2 susjedne države- Kosovo i CG- imati prijateljske odnose, baš za primjer drugima!\n08.04.2021. / 12:54\n@ANTE BAN blago vama u hr nemate svojih problema pa vodite tuđe brige 😂😂😂 Živite u blagostanju 😂😂😂\n06.04.2021. / 16:27\nHvala Brate Dritane i jesi Dobrodosao u svaka doba u PRISTINU.


Kulturna baština – Kulturalne studije\nKategorija: Kulturna baština\nOnline Konferencija „Kulturna baština i izgradnja povjerenja“\n13 Decembra, 2021 14 Decembra, 2021 admin\nOdsjek za kulturalne studije Filozofskog fakulteta Univerziteta u Zenici u partnerstvu sa OSCE-om, u četvrtak 9. decembra 2021. godine, organizirao je online Konferenciju na Zoom platformi pod nazivom „Kulturna baština i izgradnja povjerenja“. Osnovna ideja Konferencije bila je promoviranje inkluzivnog karaktera kulturne baštine u Srednjobosanskom i Zeničko-dobojskom kantonu. Na konferenciji su izlagali: v. prof. dr. […]\nKulturologija i kulturna baština na Odsjeku za kulturalne studije\nKulturna baština predstavlja važnu oblast koja se izučava na Odsjeku za kulturalne studije. Šta je kulturna baština? Sve ono što smo naslijedili od predaka, a što ima značaj za određeni narod ili državu predstavlja njenu baštinu. Ona može biti materijalna, i nju čine svi opipljivi predmeti i objekti poput tvrđava, spomenika, arheoloških materijala, muzejskih artefakata […]\nStudentice i studenti Odsjeka za kulturalne studije boravili na obuci u Stocu s ciljem realizacije projekta mapiranja stećaka na području Zenice\n15 Marta, 2021 15 Marta, 2021 admin\nStudentice i studenti Odsjeka za kulturalne studije Lejla Ahmetspahić, Šejla Hadžimejlić, Adela Jusufović, Kerim Demiri, Haris Hečimović i Elmin Fehrić tijekom proteklog vikenda (12.03 – 14.03. 2021. godine) prisustvovali su stručnoj radionici održanoj u Stocu, na kojoj su prošli obuku za realizaciju aktivnosti u sklopu projekta “StećAR: Enhanced Vision of Stećak” koji sprovodi Fondacija ”Mak […]\n9 Decembra, 2020 9 Decembra, 2020 adminOstavite komentar na Olimpijski muzej u Sarajevu vratio stari sjaj\nU sklopu projekta „Sruši tarabu i izgradi ćupriju“ studenti Odsjeka za kulturalne studije: Elmin Fehrić Haris Hečimović, Kerim Demiri, Adela Jusufović i Šejla Hadžimejlić, imali su priliku posjetiti Olimpijski muzej u Sarajevu. Rekonstrukcija muzeja, oštećenog tokom rata, počela je 2018. godine, a s ciljem očuvanja uspomena i sjećanja na Zimske olimpijske igre koje su 1984. […]\nUpoznaj nas – Kulturalne studije Univerziteta u Zenici\nNa Filozofskom fakultetu u Zenici otvorena izložba: “Kako vratiti život zeničkim trgovima?“\nPoziv na izložbu studenata Odsjeka za kulturalne studije pod nazivom:„Kako vratiti život zeničkim trgovima?“


Vučevićev prvenac, Mirotić dva od dva! - Ostatak Sveta\nHomeNovostiVučevićev prvenac, Mirotić dva od dva!\nRezultatska kriza Orlando Magica se nastavlja. Sinoć su poraženi od Hawksa, 110 – 117, a nije im pomogao ni fenomenalni učinak Nikole Vučevića koji je zabeležio svoj triple double u karijeri, 31 poen, 13 skokova i 10 asistencija, ali to nije bilo dovoljno Magicu. On je tako postao prvi centar u istoriji Orlanda kojem je to pošlo za rukom a da su asistencije dvocifrene. Pre njega su i Shaque i Howard to uspeli ali sa dvocifrenim brojem blokada.\n.@NikolaVucevic became the first Magic center to record a triple-double with assists. Shaq & Dwight Howard both recorded triple-doubles with blocks. pic.twitter.com/pu7TzrlDTf\n— Orlando Magic (@OrlandoMagic) December 10, 2017\nU prvoj postavi Magica našao se i Mario Hezonja, koji je za 31 minut postigao 7 poena (uz vrlo loš šut od 33 % iz igre), 6 skokova i 2 asistencije. Kod Hawksa je prednjačio Turčin Ersan Ilyasova sa 26 poena.\nKošarci se aktivni vratio i Nikola Mirotić. Nakon povreda, uvreda i teranja inata, Mirotić je sinoć sa 19 poena u 20 minuta učestvovao u drugoj u nizu pobedi svojih Bullsa nad Knicksima (104 – 102). Mirotić je pogodio 5 trojki iz 8 pokušaja i tako pokazao da je u formi.\nHeir to the bearded throne, Lord @threekola lit up the arc in the first half#GOTNight pic.twitter.com/Gy52Phx14x\nPrvi put je u ovoj sezoni Mirotić igrao prošli meč, kada su Bullsi također dobili Hornetse sa 119 – 111 nakon produžetka (6 poena i 3 skoka za njega). Tako Mirotić u dresu Chicaga ima 2-0, a ceo tim bez njega 3 – 20. Da li je u pitanju samo puka sreća ili se kockice samo slažu, pokazaće naredne utakmice…\n“Bojim se za svoj život”


U ponedeljak 14. maja predstavnici Crvenog krsta Zaječar u okviru akcije “Paket za novorođenu bebu” uručiće pakete bebama rođenim u nedelji Crvenog krsta. Nedelja obeležavanja završava se 15. maja kvizom “Šta znaš o Crvenom krstu, šta znaš o zdravlju”.\nKategorije: Vesti\tTagovi: Crveni krst Zaječar, Nedelja Crvenog krsta, Zaječar\tKomentari


Podrška Grada Beograda osobama sa cističnom fibrozom – Studio B\nPodrška Grada Beograda osobama sa cističnom fibrozom\nPodrška Grada Beograda osobama sa cističnom fibrozom Beoinfo\nObjavljeno: 06.11.2020. 13:52 Izmenjeno: 06.11.2020. 13:52\nReč je o retkoj bolesti koja nije zarazna, ali je neizlečiva.\nČlan Gradskog veća Fadilj Eminović pozdravio je u ime Grada Beograda prisutne u Domu garde Topčider, povodom seminara Udruženja za pomoć i podršku osobama sa cističnom fibrozom Srbije.\n– Udruženje za pomoć i podršku osobama sa cističnom fibrozom Srbije naporno radi na podizanju svesti o ovoj retkoj bolesti koja nije zarazna, ali je neizlečiva, i ovom prilikom želim da im zahvalim na saradnji – rekao je Eminović.\nOn je dodao da će i ubuduće u ime Grada Beograda pružati podršku udruženju, kao što je to bilo i u prethodnim godinama.\n– Grad Beograd je uvek spreman da pruži podršku obolelima i njihovim porodicama – istakao je Eminović, te dodao da će 21. novembra, kada se obeležava Međunarodni dan obolelih od cistične fibroze, bitna zdanja i mostovi u Beogradu u znak podrške sijati u ljubičastoj boji.\nU ime Udruženja, zahvalnicu na podršci članu Gradskog veća Fadilju Eminoviću uručila je Milica Perić.\nSeminar je podržan i od strane Ministarstva zdravlja i Republičkog fonda za zdravstveno osiguranje.\nSeminaru su prisustvovali pomoćnica ministra u Ministarstvu zdravlja Slađana Đukić, direktorka Sektora za lekove i farmakologiju Jovana Milovanović, predstavnici Gradske uprave Grada Novog Sada, kao i lekari i predstavnici Nacionalne organizacije za retke bolesti.


Naslovna » BG servis » Nova godina 2016. i Božić: Radno vreme\nAh Neša 28. decembar 2015. BG servis Postavite komentar\nUglavnom, skraćeno radno vreme biće 31. decembra, retko šta će biti otvoreno 1. i 2. januara; treći dan 2016. ionako je nedelja, a onda ide Božić…\nUšće SC najavljuje rad 31. decembra dok će 1. januar biti neradan dan. Isto će biti i za Božić. Naime, 6. januara tržni centa će biti otvoren do 18.00, a 7. januar je neradan dan. Ovo radno vreme ne važi za bioskop Cineplexx, a repertoar možete da proverite OVDE. Podsećamo i da je Ušće Čarobni grad otvoren do 15. januara. Pored zabavnog i edukativnog programa, biće realizovane i mnogobrojne humanitarne akcije.\nSkraćeno radno vreme Delta City-ja (od 10.00 do 18.00) biće aktuelno 31. decembra i 6. januara. Neradni dani su 1. januar (ne važi za Casinu Favorit i Cineplexx – 15.00-1.00 – i Galaktiku i Cirsus – 15.00-22.00) i 7. januar (ne važi za Casinu Favorit i Cineplexx – 15.00-1.00). Repertoar bioskopa pogledajte OVDE.\nOstalim danima šoping-mol radiće puno radno vreme, od 10.00 do 22.00. SuperMaxi je otvoren od 8.00 do 22.30, dok je Food Court otvoren od 10.00 do 23.00.\nZira Centar je otvoren od 9.00 do 21.00, a nedeljom od 9.00 do 19.00. Što se tiče praznika, situacija je sledeća… U četvrtak, 31. decembra, i u sredu, 6. januara, Zira je otvorena od 9.00 do 18.00, neradni dani su 1. i 7. januar, a 2. januara Zira radi od 9.00 do 20.00.\nNovogodišnja žurka, tj. druženje sa Deda Mrazom, planirano je i 29. i 30. decembra od 17.00 do 20.00, kao i 31. decembra od 15.00 do 18.00.\nSvakog dana do 31. decembra organizovano je druženje sa Deda Mrazom, vilenjacima i princezom Elzom od 16.00 do 19.00. Poslednjeg decembarskog dana kao i 6. januara tržni centar na Voždovcu radi do 18.00, a 1. i 7. januara Stadion će biti zatvoren.\nStadion SC redovno radio od 10.00 do 22.00, a Megamarket Roda od 8.00 do 22.00.\nMercator centar će raditi duže, 28, 29. i 30. decembra – do 23.00. Skraćeno radno vreme do 18.00 važiće za 31. decembar i 6. januar, a 1. i 7. januar su neradni dani.\nRadno vreme novog tržnog centra na Zvezdari 31. decembra i 6. januara je do 18.00; 1. i 7. januara su neradni dani, dok će od 2. do 5. januara biti otvoren od 10.00 do 22.00.\nIsto kao i u drugim tržnim centrima Immo Outlet radi 31. decembra i 6. januara samo do 18.00, a 1. i 7. januar su neradni dani. Zanimljiva, interaktivna i vesela predstava za decu „Praznična zbrka“ očekuje vas u ovom centru u utorak, 5. januara od 18.00.\nRedovno… radnim danima i subotom: 9.00 – 21.30; nedeljom: 11.00 – 19.00; Idea supermarket: 7.30 – 21.30.\nU svim prodavnicama Tempa radno vreme 29. i 30. decembra je od 0 do 24 sata, 31. decembra objekti rade do 18.00. U 2016. Tempo otvara vrata prodavnica 2. januara u 8.00. Tempo neprekidno radi do 6. januara do 18.00, a redovno radno vreme počinje 8. januara u 8.00.\nRadno vreme objekata „Super Vero“ za novogodišnje i božićne praznike izgleda ovako:\nČetvrtak, 31. decembar 2015: 7.30 – 20.00\nPetak, 1. januar 2016: neradni dan\nSubota, 2. januar 2016: 7.30 – 22.00\nSreda, 6. januar 2016: 7.30 – 19.00\nČetvrtak, 7. januar 2016: neradni dan\n(Ušće Čarobni grad)\nIzbrisan član 11…\nDan u Beogradu saznaje, da je na Skupštini grada Beograda odlučeno da se ukine zabrana prodaje alkoholnih pića, piva i pirotehničkih sredstava od 22.00 do 6.00.\nUsvajanjem Odluke o izmeni i dopuni odluke o radnom vremenu zanatstva i trgovine na teritoriji Beograda izbrisan je član 11. ove odluke koji je sadržao ovo ograničenje.\nTakođe, izmenom odluke utvrđeno je i da na Badnji dan, 6. januara dežurni prodajni objekti nespecijalizovanih trgovinskih formata pretežno prehrambenog asortimana moraju da rade najmanje od 9.00 do 18.00, dok na Božić, 7. januara mogu biti zatvoreni.\nZa Badnji dan u Beogradu će biti oblačno sa kišom, sa slabijim jugoistočnim vetrom. Temperatura će se kretati od 0 do 4°C. Uveče i u toku noći očekuje se pad temperature, a moguće je da će padati i sneg.\nSutra, 7. januara, maksimalna temperatura oko 2 stepena a očekuje se i sneg tokom dana.\nNa dan Božića, 7. januara, zelene pijace neće raditi, osim pijaca „Zemun“, „Banovo brdo“, „Bele vode“ i „Dušanovac“, koje će raditi skraćeno, od 6.00 do 13.00.\nOtvoreni tržni centar – Novi Beograd (popularni „Buvljak“), Depo na pijaci „Smederevski đeram“ i „Pijaca za promet starih stvari i robe sa greškom – Miljakovac“ 7. januara neće raditi. Prodaja iz vozila na pijaci „Dušanovac“ neće se obavljati 6. januara, dok će 7. januara ovaj deo pijace raditi uobičajeno, od 19.00 do 5.30.\nTržni centar „Krnjača“ (Cvetna pijaca) 6. januara će raditi skraćeno, od 11.00 do 16.00, dok 7. januara neće raditi.\nPošta Srbije – radno vreme\nNa Božić, 7. januara, radiće samo Glavna pošta u Takovskoj 2, u Beogradu, kao i pošte na graničnim prelazima. Pošte koje imaju celodnevno radno vreme 6. januara rade do 17.00, osim Glavne pošte u Beogradu i pošta na graničnim prelazima, koje rade bez prestanka.\nParking tokom praznika\nJKP „Parking servis“ obaveštava korisnike svojih usluga da na dan Božića, 7. januara, neće obavljati kontrolu i naplatu parkiranja na parking mestima u zoniranim delovima grada. U četvrtak, 7. januara, poslovnice ovog preduzeća biće zatvorene za rad sa strankama u ulicama Starine Novaka 22, Kraljice Marije 7 i Mileševskoj 51, dok će u sredu, 6. januara, raditi do 15.30.\nSve javne garaže, posebna i SMS parkirališta biće neprekidno otvoreni i za Božić će raditi po ustaljenom sistemu naplate parkiranja, kao i Služba za prenos vozila. JKP „Parking servis“ ovim putem korisnicima svojih usluga i svim stanovnicima Beograda čestita Božić. (danubeogradu.rs)\nTagoviaviv park zvezdara bg servis božić delta city immo outlet center mercator nova godina nova godina u beogradu praznici radno vreme shopping shopping centri stadion sc ušće sc zira sc\nPrethodni Praznična magija baroka u Kolarcu\nSledeći Vulkan: Salman Ruždi – Dve godine, osam meseci i dvadeset osam noći


Rezana građa - DELFIN TRGOTRANS D.O.O.\nRezana građa ima veliku primjenu u savremenom građevinarstvu, koja je zasnovana na dokazanom kvalitetu. Drvo je i dalje nezamjenljiv materijal u brojnim građevinskim radovima.\nPreduzeće „Delfin Trgotrans" d.o.o. proizvodi rezanu građu vrhunskog kvaliteta. Izuzetan kvalitet hrastovih stabala sa ovih prostora uz savremene mašine i iskusne radnike omogućava preradu drveta prema najvišim standardima u drvnoj industriji.\nOrganizacija proizvodnje rezane građe sa savremenom tehnologijom daje potreban kvalitet proizvodima. Postizanje izvoznih kriterijuma omogućava plasman većine proizvodnje na zahtjevno inostrano tržište.\nPolazna sirovina za preradu je kvalitetna hrastova oblovina. Klasiranjem se trupci pripremaju za preradu. Poznavanje drveta i njegovih karakteristika omogućava efikasnost u proizvodnji, uz stalno poboljšanje kvaliteta. Prorez i rezanje hrastovih stabala je složen proces, koji se izvodi na savremenim mašinama, ali je kvalitet polazne sirovine i dalje osnovni element uspješnog poslovanja.\nKvalitet hrastovine sa ovih prostora je izuzetan. Prirodno okruženje i odsustvo industrijskog zagađenja su omogućili razvoj zdravih stabala. Preciznim rezanjem i sušenjem ova stabla se obrađuju na potrebne dimenzije i pripremaju za transport.\nU ponudi imamo daske, grede, fosne, letve, štafle i druge pilanske proizvode. Nakon rezanja i sušenja rezana građa se pravilno slaže da bi sačuvala svoj prvobitni oblik i zadržala dimenzijsku stabilnost.\nProizvode iz našeg programa rezane građe isporučujemo u standardnim dimenzijama ili po dimenzijama prema narudžbi kupca. Proizvodi se obrađuju do stepena koji odgovara zahtjevima kupca. Gotovi proizvodi se čuvaju u natkrivenim objektima i pripremaju za transport.\nZdrava hrastovina i savremena organizacija proizvodnje su osnova poslovnog uspjeha preduzeća Delfin Trgotrans" d.o.o.


Android aplikacija "Malovan u srcu" - Malovan.net\nAndroid aplikacija "Malovan u srcu"\nNovosti i informacije Android aplikacija "Malovan u srcu"\nNova Android aplikacija "Malovan u srcu" dostupna je besplatno na Gugl Marketu svim Malovčanima!\nMobilna aplikacija, zajedno sa našim sajtom i Fejsbuk profilom, ima za cilj još bolje informisanje i povezivanje Malovlčana, te brže slanje obavještenja o ažuriranjima koja postavljamo na veb sajt. Aplikacija ima par novosti, od kojih je možda najinteresantnija "Malovanski kviz" u kom možete provjeriti vaše znanje o istoriji, geografiji, tradiciji i ljudima Malovanjskog kraja.\nIdejni tvorac i donator sredstava za izradu aplikacije je Dragan Vavan iz Engleske, a tehnički dio posla su odradili naši stalni saradnici, ekipa Kreativnije (www.kreativnije.com).


Komisija za sigurnost - Radio-televizija Unsko-sanskog kantona\nSve vijesti koje uključuju pojam: Komisija za sigurnost\nBIHAĆ: POČELA HITNA SJEDNICA KOMISIJE ZA SIGURNOST PARLAMENTA FBIH\nBIHAĆ, 14. januara - U Sali Skupštine USK-a počela je sjednica Komisija za sigurnost Zastupničkog doma Parlamenta Federacije Bosne i Hercegovine. Kako je već rečeno razlog hitne sjednice je narušena sigurnosna situacija, uzrokovana migrantskom krizom u državi BiH. Sjednica je zatvorena za javnost nokako kako saznajemo ...\nUSK AKTUELNO: DANAS U BIHAĆU HITNA SJEDNICA KOMISIJE ZA SIGURNOST PARLAMENTA FBIH\nBIHAĆ, 14. januara - Komisija za sigurnost Zastupničkog doma Parlamenta Federacije Bosne i Hercegovine zakazala je za danas u Bihaću hitnu sjednicu, na kojoj će se razgovarati o sigurnosnoj situaciji uslovljenoj migrantskom krizom. Predsjednik Komisije Damir Mašić rekao je u izjavi za RTV USK-a kako su na današnji ...\nGOST DNEVNIKA: DAMIR MAŠIĆ, PREDSJEDNIK KOMISIJE ZA SIGURNOST PREDSTAVNIČKOG DOMA PARLAMENTA FBIH\nBIHAĆ, 13. januara - Dok finansijska podrška Krajini izostaje, migrantska kriza eskalira u humanitarnu i sigurnosnu . O načinima ublažavanja krize u tom smislu sutra će se raspravljati na sjednici Komisije za sigurnost pri Predstavničkom Domu parlamenta F BiH. Bitno je reći da će se ona održati ne u Sarajevu, već u ...\nU BIHAĆ SUTRA DOLAZE PARLAMENTARCI - RAZGOVARAT ĆE O SIGURNOSNOJ SITUACIJI I MIGRANTSKOJ KRIZI\nBIHAć, 13. januara -Za sutra je u Bihaću zakazana hitna sjednica Komisije za sigurnost predstavničkog doma Parlamenta FBiH, a razlog je sigurnosna situacija uzrokovana migrantskom krizom u državi BiH. Na sastanak su pozvani relevantni dužnosnici sa svih nivoa vlasti, od državnog preko entitetskog i kantonalnog do gradskog ...\nSKUPŠTINA USK: ZASJEDALA KOMISIJA ZA SIGURNOST\nUSK, 23. aprila - Zakon o oružju i municiji prošao je formu nacrta, dok je nakon javne rasprave u njega ugrađeno i 80% predloženih amandmana, kazao je predlagač, ministar unutrašnjih poslova Anel Ramić. Ovim zakonom se uređuju kategorije, uslovi za nabavljanje, držanje, nošenje, sakupljanje, popravljanje, ...


IZRAEL - 01.03. - 06.03. - 6 dana / 4 noci - Monomol\nVi ste ovde:Naslovna»EVROPSKI GRADOVI»IZRAEL»IZRAEL - 01.03. - 06.03. - 6 dana / 4 noci\nIZRAEL - 01.03. - 06.03. - 6 dana / 4 noci\n6 dana (4 noćenja) – avionom\nPOLAZAK: 1. mart 2018. POVRATAK: 6. mart 2018.\n1. dan (1.mart 2018.) BEOGRAD - TEL AVIV. Sastanak grupe kod INFO PULTA, pored šaltera za check in na aerodromu “Nikola Tesla” u 22.30 sati.\n2. dan (2.mart 2018.) TEL AVIV – JERIHON – MRTVO MORE - VITLAJEM. Poletanje aviona za za Tel Aviv u 00.25 (JU 816). Sletanje aviona u Tel Aviv u 04.15 sati po lokalnom vremenu. Panoramsko razgledanje grada koji je osnovan na rubovima drevnog lučkog grada Jafa, i predstavlja jedan od najstarijih gradova na svetu, a pretpostavlja se da je star 4000 godina. Rastom grad je ubrzo obuhvatio u to vreme većinski arapsku Jafu. Tel Aviv i Jafa su 1950 godine spojeni u jednu upravnu jedinicu. Odlazak za Jerihon. Smatra se da je Jerihon jedan od najstarijih ako ne i najstariji stalno naseljeni grad na svetu. Arheološkim iskopavanjima ovde je otkriveno preko 20 naselja, a najstarije datira oko 9000 godina pre nove ere. Jerihon se pominje i u Starom i Novom zavetu, i to pod imenom „Grad palmi“. Grad je bio okružen bedemom sa kulama, tu je živelo najviše 1.500 stanovnika, dok danas ovde živi oko 20.000 ljudi. Brojnim istraživanjima i iskopavanjima koja se ovde izvode od 1868. godine, otkriveno je da su zidine grada podignute u 5 veku pre nove ere, da su stalno nastajala naselja, i da postoje ruševine iz raznih epoha. Odlazak do Mrtvog mora najslanijeg jezera na svetu sa svojim salinitetom koje je oko devet puta većim od saliniteta morske vode, u njemu život ne postoji osim vrlo otpornih mikroorganizama - bakterija. Odmor i kupanje uz jedinstveni doživljaj plutanja u slanoj vodi Mrtvog mora, uz posetu salonu čuvene kozmetike sa Mrtvog mora. Smeštaj u hotel. Večera. Noćenje.\n3. dan (3.mart 2018.) VITLAJEM - JERUSLIM - VITLAJEM. Doručak. Odlazak za Jerusalim, grad koji je smešten na Judejskim brdima i star preko 4.000 godina. Osvajali su ga i razarali Egipćani, Vavilonci, Grci, Rimljani, Persijanci, muslimani, hrišćani, mameluci, Turci... Jerusalim, se sastoji od modernog dela i starog grada koji je opasan zidinama u koji je moguće ući kroz jednu od osam kapija, a podijeljen je na četiri nejednaka dela: muslimansku čevrt, hrišćansku četvrt, jermensku i jevrejsku četvrt. Jevreji grad zovu Jerušalajim ili "grad mira", hrišćani ga nazivaju Jerusalim, a muslimani Al Kuds ili Sveti grad. Celodnevno razgledanje Jerusalima od Maslinske Gore, mesta Vaznesenja Gospoda Isusa Hrista. Uz veličanstven pogled na duhovnu metropolu sveta, upoznaje se strukturu kvartova Starog grada, prostorni položaj lokaliteta koji će se obići, Kedron dolinu i drevnu jevrejsku nekropolu. Nastavlja se razgledanje ulicom Cveti, (poslednji Gospodnji ulazak u Jerusalim), Dominus Flevit (mesto oplakivanja Jerusalima), pored ruskog manastira Marije Magdalene čije zlatne kupole krunišu Getsiman. Silazi se do Getsimanskog Vrta i obilazi se: crkva Agonije, mesto Hristove molitve, Judinog poljupca i hapšenja. Nastavak obilaska pored Crkve Sv. Stefana arhiđakona, prvomučenika. Jesejeve doline i crkve Bogorodičinog Uspenja, grobnog mesto presvete Bogorodice. Nastavak obilaska Jerusalima: Brdo Cion: obilazak Sobe na spratu, mestu Tajne Večere, Davidov grob, crkva Bogorodičinog Usnuća. Kretanje kroz jevrejsku četvrt. Kretanje ulicom Via Cardo, najstarijom ulicom grada. Izlazak na prostor Zapadnog zida, Zida Plača, najveće jevrejske svetinje, podno Hramovnog Brega. Via Dolorosa, Nastavak kretanja kroz hrišćansku četvrt. Obilazak najveće Hrišćanske svetinje: kompleksa hramova i kapela koje okružuju Golgotu - mesto raspeća, Kamen pomazanja – mesto skidanja sa Krsta, grobno mesto Gospoda Isusa Hrista – mesto Vaskrsenja, Saborni Hram. Poseta i obilazak grčkog pravoslavnog hrama posvećen Rođenju Gospoda Isusa Hrista, najstarija očuvana hrišćanska crkva kao i Pećine Rođenja. Hram sv. Katarine, katolička crkva koja obeležava mesto Rođenja. Polje pastira i hram koji obeležava prvu objavu Rođenja. Povratak u hotel, Večera. Noćenje.\n4. dan (4.mart 2018.) VITLAJEM - JERUSALIM – CEZAREJA – HAIFA - AKRA – GALILEJA. Doručak.Nastavak puta obalom Mediterana do Cezareje, panoramski obilazak nekada najveće luke Mediterana i punih šest vekova glavnog grada rimske provincije Judeje koji je osnovao car Irod dajući mu to ime da izrazi lojalnost rimskom imperatoru Cezaru Augustu. Cezareja je danas samo ruševina, a bila je sedište guvernera u kojoj je stolovao i Pontije Pilat. Iz Cezareje je apostol Pavle odveden u Rim da bi mu se sudilo i odavde je godine 66. nove ere buknula pobuna Jevreja protiv Rimljana posle koje su uništeni Jerusalim i drugi hram. Primorska Cezareja, takođe poznata i kao Palestinska Cezareja, antički grad i luka koju je krajem 1. veka p.n.e. sagradio Herod Veliki, tadašnji vladar Judeje, a čiji se ostaci nalaze na mediteranskoj obali današnjeg Izraela, na pola puta između Tel Aviva i Haife. Nastavak puta do Haife grada koji je izgrdjen na obroncima planine Karmel, istorija naselja obuhvata vise od 3000 godina. Haifa, danas najpoznatija luka Izraela, i jedan je od najlepših gradova u zemlji, a prepoznaje se po predivnim Bahajskim vrtovima sa zlatnom kupolom hrama koji se pružaju u dužini od jednog kilometra. Odlazak do Akre jedno od najstarijih kontinuirano naseljenih mesta na svetu. Stari grad Akre je 2001. godine upisan na UNESCO-v popis svetske baštine kao primer drevnog grada koji je kontinuirano naseljavan od vremena Feničana, Krstaša, pa sve do Osmanskog carstva u 19. veku. Nastavak puta do Galilejskog jezera ili Kineret koje je njegovo današnje službeno ime, inače najveće slatkovodno jezero na teritoriju Izraela. Jezero se nalazi 213 metara ispod nivoa mora, što ga čini drugim najnižim na svetu (na prvom je mestu Mrtvo more). Jezero se spominje u Jevanđeljima jer je tu Isus hodao po vodi, pozvao pet apostola, nahranio pet hiljada ljudi, a na brdu iznad njega održao je govor na gori. Smeštaj u hote. Večera. Noćenje.\n5. dan (5.mart 2018.) GALILEJA – NAZARET – GORA BLAŽENSTVA – KAPERNAUM – GALILEJA. Doručak. Odlazak za jedno od najznačajnijih mesta koja se spominju u Bibliji - Nazaret. Reč je o gradiću Isusovog odrastanja i mestu po kojem je dobio ime – Isus Nazarećanin. Iako današnji Nazaret nema mnogo sličnosti s onim biblijskim, u njemu se nalazi mnoštvo, za hrišćane, posebnih mesta. Pravoslavni hram Arhanđela Gavrila, podignut na mestu Marijinog Izvora. Katedralni hram Blagovesti, veličanstvene i grandiozne arhitekture. Crkva pravednog Josifa. Odlazak na Goru Blaženstva, poznata po „propovedi na gori“ sa koje puca pogled na Tabhu i Kapernaum, mesta u kojima je Hristos dugo boravio i činio čuda. Hram Blaženstva je izgrađen 1937 godine i kupola je osmougaona i simbolizuje 8 blaženstva. Odlazak za Kapernaum. Obilazak arheološkog lokaliteta grada u kome je Hristos živeo, propovedao, isceljivao: Petrova kuća, Bela sinagoga. Odlazak do grčkog pravoslavnog manastira Sabora Svetih Apostola. Povratak u hotel. Većera. Noćenje.\n6. dan (6.mart 2018.) GALILEJA - TEL AVIV – BEOGRAD. Doručak. Transfer do aerodroma u Tel Avivu. Poletanje aviona za Beograd (JU 811) u 13.50 sati Dolazak u Beograd u 15.55 sati.\nU CENU PUTOVANJA JE URAČUNATO: avionski prevoz na relaciji Beograd – Tel Aviv – Beograd, transferi prema programu putovanja, smeštaj u hotelu kategorije tri zvezdice u dvokrevetnim ili dvokrevetnim sobama sa pomoćnim ležajem na bazi četiri polupansiona (samousluživanje), razgledanje gradova prema programu putovanja, usluge lokalnog vodiča i troškovi organizovanja putovanja.\nU CENU PUTOVANJA NIJE URAČUNATO: avio i aerodromske takse (oko 99 evra) u Beogradu i Tel Avivu (koje su podložne promenama i plaćaju se u dinarskoj protivvrednosti u poslovnici Putnik Travela), napojnice za lokalne vodiče i vozače koji su u ovom delu sveta obavezni (40 € po osobi za ceo boravak), ulaznice za lokalitete (oko 80 evra po osobi).\nCena putovanja iskazana je u evrima a plaćanje je iskljucivo u dinarskoj protivvrednosti, po prodajnom kursu Banke Intesa za strani efektivni novac, na dan uplate.\n- 50 % od ukupne cene putovanja, putnici mogu uplatiti u 6 jednakih mesečnih rata, deponovanjem ličnih čekova gradjana,\nOrganizator putovanja Putnik travel, licenca br. OTP 322/2010 od 18.02.2010, subagent MONOMOL TRAVEL.


Nedinić: Ponosan sam što sam trener sjajne generacije - fudbal - sloga\nNedinić: Ponosan sam što sam trener sjajne generacije\nKadetska selekcija FK ''Sloga'' u nedelju igra odlučujuću utakmicu protiv ekipe „Šumadija“ Aranđelovac.\n18:13 | 02.05.2015. Autor: Ivan Jovanović\nKadetska selekcija FK “Sloga” u nedelju igra odlučujuću utakmicu protiv ekipe „Šumadija“ Aranđelovac. Ova utakmica će odlučiti o prvaku kadetske lige grupa „Dunav“.\nFudbalski klub „Sloga“ iz Petrovca na Mlavi, pored prvog tima koji beleži dobre rezultate u Prvoj ligi Srbije, poseban akcenat stavlja i na rad sa mlađim kategorijama. Fudbalski klub čine još i omladinska, kadetska, pionirska selekcija, a aktivna je i škola fudbala. Sve selekcije se takmiče u ligama koje su pod okriljem fudbalskog saveza regiona Zapadne Srbije.\nNajuspešnija selekcija mlađih kategorija FK „Sloga“ je kadetska selekcija koja će u nedelju, 3.maja, na glavnom terenu stadiona FK „Sloga“ odigrati odlučujuću utakmicu protiv ekipe „Šumadija“ Aranđelovac. Ova utakmica će odlučiti o prvaku kadetske lige grupa „Dunav“. Tim povodom u press centru FK „Sloga“ Petrovac održana je konferencija za medije na kojoj su učestvovali trener kadetske selekcije Dragan Nedinić i najbolji igrač, povremeni prvotimac, Nikola Božić.\n„Trećeg maja kadetska selekcija FK „Sloga“ igra, možemo slobodno reći, istorijsku utakmicu protiv „Šumadije“ iz Aranđelovca. Pobedom bi obezbedili učešće u baražu za popunu kvalitetne lige Srbije. Najzaslužniji za ovaj uspeh su dečaci koji brane boje „Sloge“, a koji su prvo primerni učenici, a kao što vidimo i dobri fudbaleri, i svetla budućnost našeg kluba. Ponosan sam što sam trener ove sjajne generacije koja je na pragu velikog uspeha za mlađe kategorija FK „Sloga“. Takođe, zahvalan sam upravi FK „Sloga“ i roditeljima koji su uvek bili uz nas“, rekao je trener kadeta „Sloge“ Dragan Nedinić i pozvao sve ljubitelje fudbala da dođu na utakmicu i podrže mlade sportiste.\nNajmlađi prvotimac i veliki talenat „Sloge“, Nikola Božić, rekao je da je atmosfera u ekipi odlična, da su vredno radili u prethodnom periodu i da u nedelju očekuje pobedu i plasman u baraž za popunu kvalitetne kadetske lige Srbije.\nUtakmica između „Sloge“ i „Šumadije“ iz Aranđelovca igra se u nedelju 3.maja, od 10 časova na glavnom terenu stadiona FK „Sloga“.\nFestival cveća i meda u Kusiću i Velikom Gradištu\nOtkazana 35.Majska gitarijada


SCHIEDEL – KAMINSKA PEĆ ELIPSA S › Schiedel Србија\nHome / PROIZVODI / KAMINI I KAMINSKE PEĆI / Kaminske peći ELIPSE\nSCHIEDEL KAMINSKE PEĆI NA DRVA\nSchiedel kaminske peći koje su nazavisne od vazduha u prostoriji.\nInovativna i napredna tehnologija čistog, ekološki prihvatljivog sagorevanja daje osećaj prijatne topline. Kaminske peći na drva postižu efikasnost do 80% – više toplote sa manje drva.\nDostupne su u 3 različite verzije:\nELIPSE S – kaminska peć na drva sa staklenim vratima\nELIPSE E – kaminska peć na drva sa staklenim vratima i dva stakla sa strane\nELIPSE HYBRID – kaminska peć na drva i pelet sa staklenim vratima i dva stakla sa strane\nPosebno visokokvalitetno proizvedene i vrhunski razvijene peći Schiedel Antares Elipse nude trostrani pogled na plamen u modelima E i HYBRID i obezbeđuju maksimalnu efikasnost svojim dizajnom nezavisnim od vazduha u prostoriji.\nSchiedel Antares Elipse kaminske peći imaju umirujući plmen vatre i pucketanje dveta.\nSchiedel kaminske peći stvaraju posebnu atmosferu za dobar osećaj u svakom domu zahvaljujući kombinaciji jasnog dizajna sa najsavremenijom proizvodnom tehnologijom i visokokvalitetnim komponentama.\nSchiedel Antares Elipse – kaminske peći za Vas!\nDIMENZIJE (mm) 500 x 415 x 1160 500 x 415 x 1160 500 x 415 x 1280\nSNAGA (kW) 4,93 4,93 4,93 / 4,52\nENERGETSKA EFIKASNOST 82,83 82,83 82,83 / 87,85\nPOTROŠNJA DRVA (kg/h) 1,4 1,4 1,4 / …\nBOČNO (mm) 500 500 300\nPOZADI (mm) 100 100 300\nPOZADI (mm) 0 0 0\nISPRED (mm) 1000 1000 1000 / 700\nTEMPERATURA DIMNIH GASOVA (⁰C) 173 173 173 / 166\nPOTREBAN POTPRITISAK (Pa) 12 12 11\nKaminske peći Antares inovativne su po materijalima koji se koriste u proizvodnji, visokim standardima koje ispunjavaju, unapređenim performansama …\nSCHIEDEL kaminske peći linije “ANTARES”, ispunjavaju najviše standarde zelene energije. Materijali koji su korišćeni za izradu su u skladu sa najvišim evropskim normama.\nKaminske peći linije Antares ispunjavaju EN 13229:2011 (Evropska Norma za kvalitet)\nSertifikovan ceo sistem kaminskih peći


JEZIVA PRIČA IZ NJIHOVOG BRAKA ISPLIVALA 2 MESECA POSLE ZADRUGE - Pogledajte!\nSloba Radanović pre nekoliko godina našao se u kandžama sekte, piše Kurir. Jedna od najozloglašenijih verskih organizacija navodno je pokušala da vrbuje pevača i da ga rastavi od supruge Kristine Kije Kockar, zbog čega je pevač bio na ivici nervnog sloma.\nRođaka pevača otkrila je da se on godinama borio s pritiskom koji je na njega vršen, što je s vremenom počelo da utiče i na njegovu vezu, koja je nešto kasnije ipak krunisana brakom. Četvoroplasirani zadrugar pažnju sektaša privukao je još tokom učešća u “Pinkovim zvezdama” 2014. godine.\n– Sloba je tokom takmičenja mnogima zapao za oko, postao je veoma popularan u rodnom Zrenjaninu, što je bio povod da ga vrbuju sektaši. Jedan njegov komšija član je sekte, čije ime se bojim i da spomenem… Taj čovek je od svog poglavara dobio naređenje da pošto-poto privoli Slobu da postane njihov član. Kažu da im je bio interesantan zbog svoje neobične energije, ali i zbog novca.\nSlobi je tada skočila cena, nastupao je mnogo i smatrali su da on može da bude njihov finansijer. U svemu tome, njima je najviše smetala Kija jer joj je Sloba bio privržen. Smatrali su da je najbolje da ga razdvoje najpre od nje, a potom i da eliminišu roditelje – počinje priču rođaka porodice Radanović, koja je molila da ostane anonimna.\n– Sloba je brzo shvatio o čemu je reč i tog komšiju je bukvalno uz psovke oterao, ali taj bezbožnik se nije umirio. On je nastavio da proganja Bobu, a u tome su mu pomogli drugi članovi sekte. Smatrali su da, ako neće breg Muhamedu, onda će Muhamed bregu i počeli su da uznemiravaju njegove roditelje.\nSvakodnevno su ih zvali na fiksni telefon, slali im preteća pisma i čudne pakete na kućnu adresu. Bobi je to isprva bilo smešno, ali kada je shvatio da je vrag odneo šalu, skroz se poremetio. Pogodilo ga je i kada je video da su Kiji počele da stižu anonimne pretnje, slali su joj makete aviona na kućnu adresu, pošto je tada radila kao stjuardesa, i govorili da mogu da je unište zauvek.\nČesto su joj slali poruke i dok je bila u inostranstvu, govorili su da znaju gde je trenutno i da je prate. Boba je sve to trpeo i držao u sebi, a onda je pukao – nastavlja priču ova žena i dodaje da je pakao tek počeo.\n– Slobodan se stalno svađao sa Kijom u tom periodu. Ona mu je govorila da se ne plaši tih pretnji, kao i da ni on ne treba da obraća pažnju na njih, ali on nije mogao da se smiri. Počeo je da je zapostavlja, a jednom je i raskinuo sa njom samo da bi bar nju sektaši ostavili na miru. Sloba je počeo da se povlači u sebe, otkazivao je nastupe, zapostavljao je prijatelje. Sve je krenulo nizbrdo…\nDa Kija nije u međuvremenu upoznala jednog duhovnika i spojila ga sa mojim rođakom, ko zna šta bi sada bilo. Sloba je nekoliko puta razgovarao sa tim čovekom, spas je našao u molitvama. U međuvremenu je promenio broj telefona, a kada nije u Zrenjaninu, zadužuje prijatelje da obilaze njegove roditelje.\nPotom je ušao u “Zadrugu” da bi se malo od svega oporavio i izolovao se od loše energije, i tada je poklekao pred Lunom. Ona mu je zapravo bila neko osveženje nakon pakla koji je prošao – zaključuje Radanovićeva rođaka.\nKija i Sloba Sekta\nStanarima ove zgrade iz podruma su ukrali neverovatnu stvar: Organizovali su NAJBIZARNIJU OSVETU i ceo Fejsbuk bruji o tome ŽIVOT ĐORĐA BALAŠEVIĆA OBELEŽILA VELIKA TRAGEDIJA O KOJOJ NIKAD NIJE PRIČAO: O TUŽNOM DOGAĐAJU SE NE ZNA NIŠTA, A 2 SEDIŠTA NA KONCERTU SU UVEK PRAZNA ZA NJIH\nPreživela PORODIČNO NAS*LJE, ali nikad nije prestala da VERUJE U LJUBAV: Mina Lazarević ima NOVOG DEČKA!\nBliski prijatelji glumice kažu da je u pitanju fin i naočit muškarac koji je, pre svega, dobar čovek Glumica Mina Lazarević je 2015. godine prošla kroz vrlo traumatično iskustvo, kada je njen tadašnji bračni drug, baletski igrač Goran Stanić, fizički … read more\nVrištiš kada ti nešto ne dam. Šutiraš me i udaraš kada nije po tvom. Grizeš ostalu decu. Niko te ne voli. Ti nikog ne voliš. Popuštam ti zato što nemam više snage da se borim s tobom, priznala je jedna … read more


Aksa donirala vrtiće povodom 25 godina poslovanja - Nira Press\nPočetna » Aksa donirala vrtiće povodom 25 godina poslovanja\nAksa Kids Mega store je donirala posteljinu i igračke za devet vrtića, u Beogradu i u po jedan vrtić u Novom Sadu i Nišu, povodom obeležavanja 25. rođendana. Jubilej je na Novom Beogradu proslavljen uz porodičnu zabavu, veliki broj mališana i roditelja, popuste i mini koncert Tijane Dapčević\nProslava rođendana uz mini koncert Tijane Dapčević\nAksa Kids Mega store je počela poslovanje 1994. godine, kao mala radnja za bebe i decu u naselju Medaković, u Beogradu. Danas nudi sve proizvode i opremu za negu beba i porodilja i posluje u 11 gradova Srbije: Beogradu, Novom Sadu, Nišu, Čačku, Kragujevcu, Šapcu, Kruševcu, Zrenjaninu, Novom Pazaru, Pančevu i Užicu, ali i u dva grada u Bosni i Hercegovini: Sarajevu i Banja Luci. U Srbiji imaju 16, a u Bosni i Hercegovini dva maloprodajna objekta.\nU Aksi se trude da aktivnostima pozitivno utiču na društveno okruženje, pomažu pojedince i ustanove, pre svega bebama i deci, kojima je pomoć potrebna. Povodom proslave 25 godina pokrenut je i društveno odgovorni projekat „Stimulacija zdravog razvoja i masaža“, u okviru kojeg je donirana posteljina i igračke za devet vrtića u Beogradu i po jedan vrtić u Novom Sadu i Nišu. U okviru projekta, organizovana su i predavanja za roditelje o stimulaciji zdravog razvoja i masaži, u saradnji sa dr Mirjanom Mićović, pedijatrom i dr Danijelom Marjanović, defektologom.\nU ovoj porodičnoj firmi u toku četvrt veka poslovanja, trudili su se da prate inovacije na tržištu dečje opreme, kako bi im omogućili veselije i prijatnije detinjstvo, ali i potrebe roditelja da bi im olakšali najlepšu ulogu u životu.


IZVINJENJE ZBOG BOMBARDOVANJA - Zeman: Kao čovek zamolio bih srpski narod da nam oprosti! | Novosti.RS\nAleksandar Vučić Češka bombardovanje Miloš Zeman Zeman izvinjenje Vučić\nNATAŠA KANDIĆ SRAMNO NAPALA ZEMANA ZBOG IZVINJENJA: "Nije čuo da je vojska i policija Srbije za 78 dana pobila više od 7.000 albanskih civila"\nNATAŠA Kandić napala je na svom Tviter profilu češkog predsednika Miloša Zemana zato što se izvinio za učestvovanje njegove zemlje u NATO bombardovanju Savezne Republike Jugoslavije 1999. godine.\n20. 05. 2021. u 12:20\nIzvinjenje za bezdušno bombardovanje jedne suverene države u 20 veku je bila velika greška i ljudski gest Zemana je prihvatljiv\n( 206 ) ( 3 )Odgovori\nIskreno izvinjenje mnogo znači u daljem napredovanju odnosa Češke i Srbije.\nTo sto se ceski predsednik izvinio nasem, znaci puno na jacanju sada vec prijateljskih odnosa, mnoge zemlje to nisu i nikada nece reci izvinite za bombardovanje.\nSlovenski narodi treba da se solidarisu. Hvala predsedniku Zemanu za sve dobro što je učinio.\nВелики људи се извињавају и моле за опрост.\nZeman je stvarno veliki čovek, jer retko ko bi uputio izvinjenje i priznao da je pogrešio.\nIskrene i velike reci predsednika Češke.\nОво извињење значи много за даљи складан однос Србије и Чешке.\nГосподин Милош Земан је био човек и остао човек! Хвала му на томе!\nOvo izvinjenje je veliki korak ka blizoj saradnji Srbije i Ceske\nMi mozemo da oprostimo ali zrtve ne mozemo da zaboravimo\nLepo je cuti kada se neko izvine zbog svoje greske koju je cinio u proslosti\nPosle ovoga Zemanovog izvinjenja se nadamo da ce odnosi izmedju Srbije i Ceske biti jos bolji\nPredsednik Ceske prvi je koji se izvinio za nepravedno bombardovanje Srbije.\nSvaka čast predsedniku Češke, na izgovorenim rečima.\nZaman je dokazao da je veliki čovek.\nOvo će dosta pozitivno uticati na jačanje naših prijateljskih odnosa.\nPosle izvinjenja naši odnosi sa Češkom će biti jos jači i bolji.


Potvrđeno: Si Đinping dolazi u Srbiju - BIGportal.ba\nPotvrđeno: Si Đinping dolazi u Srbiju\n9 Februara, 2021 9 Februara, 2021 02437\nPredsjednik Srbije Aleksadnar Vučić rekao je danas da je kineski predsednik Si Ðinping potvrdio dolazak u Srbiju.\n“Posebno sam ponosan jer je naša zemlja u poslednjih 10 godina uvećala izvoz u Kinu čak 50 puta”, rekao je predsjednik.\n“Predsednik Si najavio je dolazak u Srbiju. Zahvalio je na pozivu i potvrdio dolazak”, rekao je Vučić nakon video-samita Kine i 17 zemalja centralne i istočne Evrope (CIEZ).\nDodao je da je ta posjeta velika čast za Srbiju, koja sa Kinom ima izvanrednu saradnju, i kojoj mnogo znači inicijativa “Pojas i put” koju je Kina pokrenula.\nKao primjer važne saradnje sa Kinom naveo je dolazak njihovih kompanija u smederevsku Železaru, na koju, kaže, sada ne gube 10 ili 12 miliona evra mjesečno, ili u rudnik u Boru, koji postaje jedan od dva najveća izvoznika.\nVučić je istakao i da je u poslednjih 10 godina izvoz iz Srbije u Kinu povećan 50 puta, sa sedam miliona na 377 miliona dolara.\n“To govori koliko je Srbija napredovala za 10 godina”, konstatovao je Vučić.\nOn je podsjetio da je pre nekoliko dana sa kineskim CRBC potpisan ugovor od 3,2 milijarde evra za izgradnju kanalizacione mreže i postrojenja za odlaganje otpada, i preradu otpadnih voda u 65 opština, što je, kaže, veoma važan dokument.\nVrtić na Petrićevcu će početi s radom čim dobije upotrebnu dozvolu\nKako bi NBA liga izgledala da nije bilo Majkla Džordana?


Vesti online / Vesti / Ex YU / Mladost dijaspore u Brčkom\nĐ. BAROVIĆ B. ĐOKIĆ - Vesti A\nMladost dijaspore u Brčkom\nPozdravnim rečima zvaničnika vlada Republike Srpske i Srbije i tradicinalnim svečanim defileom svih učesnika, juče je u Brčko Distriktu počela jubilarna 15. evropska smotra srpskog folklora dijaspore.\nNajstarija i najreprezentativnija svetkovima u čast očuvanja srpske kulture i tradicije na starom kontintentu ove godine je okupila 29 takmičarskih ekipa iz sedam zemalja, a po ovogodišnjem broju - 1.500 takmičara i još oko 2.500 gostiju - najmasovnija je evropska smotra do sada.\n- Srpska istorija je prebogata kulturnom baštinom i na tome nam mogu pozavideti i mnogo stariji narodi. A na nama je da je ne prepustimo zaboravu. Mladost naše dijaspore jeste ta koja sve čini kako bi se srpska kultura i baština očuvali i na tome od svih nas imate ogromnu zahvalnost - poručio je svečano otvarajući jubilarnu 15. smotru ministar za porodicu, omladinu i sport u Vladi RS Proko Dragosavljević.\nPomoćnik ministra za dijasporu u Vladi Srbije Vukman Krivokuća je izrazio posebno zadovoljstvo što je se ovogodišnja folklorijada održava upravo u Brčkom.\n- Brčko je simbol multietničke sredine u celoj Bosni i Hercegovini i zbog toga me raduje što su folkloraši iz cele Evrope imali mogućnost da drugim narodima predstave deo svoje kulture - naglasio je Krivokuća.\nPostavljena i bina\nNakon programa na Trgu pravde, gde je postavljena velika bina na otvorenom, na kojoj će sutra sve takmičare uveseliti "Legende", svi učesnici su se prikljuljučili tradicionalnom defileu centralnim gradskim ulicama.\nTakmičarski deo programa je počeo u 15.30 i juče je nastupilo 18 društava, dok će se danas žiriju predstaviti 11.\n"Vesti", medijski pokrovitelj ove prelepe manifestacije, i ove godine su tradicionalni darodavac prestižnih pehara najboljima.\nUkupno će se podeliti 36, za ovu priliku redizajniranih, pehara "Vesti" i to ne samo za prva, druga i treća mesta, već i u konkurenciji za najbolju koreografiju, najboljeg solistu, scenski nastup...\nBez ikakve sumnje, moralni pobednik ovogodišnje Evropske smotre je 24-godišnji Siniša Jovičević, član SKD "Sloga" iz Manhajma.\nOvaj mladić je pre nekoliko nedelje povredio nogu, pa su doktori morali da mu fiksiraju članak, ali i pored preporuke da miruje, on je ipak došao u Brčko sa svojim klubom.\n- Srce me boli što neću na sceni moći da pomognem svojim drugovima, ali ću ih zato bodriti s tribina. Nije bilo šanse da ne krenem na ovaj put. Uostalom, bio sam na devet evropskih folklorijada zaredom i kako sada da propustim ovu jubilarnu - priča Siniša.\nDa se politika u Bosni meša u sve, pa i u ovako lepo kulturno dešavanje pokazala je odluka bošnjačkih političara i kulturno-umetničkih društava da bojkotuju svečano otvaranje Evropske smotre.\nGradonačelnik Brčko Distrikta Dragan Pajić kaže da ne razume ovakav potez Bošnjaka.\n- Ova smotra je trebalo da bude još jedna spona između tri naroda ne samo u Brčkom, već i u BiH. Ali, dok su predstavnici hrvatskog naroda s oduševljenjem prihvatili poziv i njihova kulturno-umetnička društva igrala na svečanom otvaranju, s muslimanske strane je došao nerazuman bojkot - kaže Perić.\nPredsednica Udruženja "Baštinar" Dragica Kašanski-Panić kaže da se čula sa predstavnicima muslimanskih kulturnih društava i da su joj se hiljadu puta izvinili.\n- Oni su hteli da dođu, ali stigla im je zabrana ne samo od političkom vrha, već i Folklornog saveza da bojkotuju ovaj skup. Nemam reči - kratko je kazala Kašanski.\nKape i majice "Vesti" - hit\nKao tradicionalni prijatelj Evropske smotre, "Vesti" su se ove godine potrudile da sve učesnike obraduju i nekim skromnim iznenađenjima - majicama i kačketima.\nTako je Brčko ovih dva dana bilo obojeno prepoznatljivom plavom bojom naših i vaših najtiražnijih dnevnih novina dijaspore.\nVeć od jutarnjih sati naši saradnici su ih delili svim društvima, a folkloraši nisu krili oduševljenje.\n- Ovo zaista mogu samo "Vesti". Majice su vam strava, ali kačketi su pravi hit! - uglas se moglo čuti zahvaljivanje učesnika.


'Majke Srebrenice' predložene za Nobelovu nagradu\nIzvor: B92, 10.Feb.2016, 13:00\nPredlog je nadležnom komitetu u Oslu uputila bosanskohercegovačka dijaspora iz Skandinavije, a na listi se nalaze nevladina organizacija “Žene u crnom“ i Institut za traženje nestalih osoba iz Bosne i Hercegovine.\nPredstavnik grupe građana dijaspore >> Pročitaj celu vest na sajtu B92 << iz Skandinavije, koja je formulisala predlog zajedno s nekoliko profesora sa tog područja i poslala ga Komitetu za dodelu Nobelove nagrade, Edin Osmančević izjavio je za Fenu da sama nominacija predstavlja simboličan čin da se skrene pažnja međunarodne javnosti na ove tri organizacije, koje su svojim nesebičnim i humanim radom zaslužile ovo priznanje.\nMondo: Majke Srebrenice predložene za Nobelovu nagradu


Rešenje za sve muškarce: Top deset savet za izbor pantalona - ESQUIRE.RS\nRešenje za sve muškarce: Top deset savet za izbor pantalona\nS obzirom na to da je reč o čestom muškom problemu sledi top-deset saveta koje bi trebalo uvek da sledite kada je reč o pravom izboru pantalona:\n1.Iako u poslednje vreme imamo priliku da vidimo ponovo na modnim pistama i muške pantalone sa faltom, one koje pored skinny forme najviše izdužuju figuru su one bez pomenutih. Ovaj model mora biti pažljivo odabran da ne bi naglasio tanke noge u meri koja vam ne odgovara, ali može u adekvatnoj širini nogavice apsolutno da zadovolji vaš zahtev.\n2.Pri izboru pantalona uvek pažljivo pogledajte i tip tkanine od koje su izrađene. Ukoliko prave nabore i gužvaju se u predelu prepona, a na boku čudno stoje na nedefinisanoj visini, onda ih uredno vratite na ofinger i krenite dalje u potragu, čak i onda kada smatrate da se od sakoa to neće videti.\n3.Dužina pantalona je idealna onda kada zadnji deo ruba tek dodiruje prvu trećinu pete cipele dok su napred nešto kraće da ne bi pravile preveliki nabor u predelu risa vašeg stopala.\n4.Ako ste visoki, možete sebi dozvoliti i povišen struk kod formalih pantalona, no ukoliko ste niski, obratite pažnju na normalnu ili regularnu visinu struka. Najvažnije je da postignete sklad pri izboru visine struka, koja će definisati jasan balans između vašeg torza i nogu....\n5.U slučaju da imate manžetne u porubu pantalona, koje su preporučljive pre svega za elegantne pantalone, nemojte da njihova širina bude veća od tri centimetra.\n6.Ako imate protivnika zvanog stomak, postoji jedna krojna tajna u korekciji pantalona koja usaglašava obim grudi i struka, ali to može uraditi dobar kojač.\n7.Savet za muškarca je da u formalnom odevanju uvek usaglasi boju kaiša i cipela. Teksture kože, kao i tipovi dorade ili izrade su dozvoljeno polje za igranje. Kod casual formi mogućnosti kombinovanja su svakako veće i raznolike.\n8.Izbor čarapa je jednostavan – ili usaglašavate čarapu sa bojom cipela ili sa bojom pantalona. Na primer, ukoliko nosite braon cipele i teget pantalone, čarape su teget, ako su pantalone bele a cipele crne, čarapa je crna ili još bolje – idite bez čarapa ukoliko je model letnji...\n9.Ako ste odlučili da kupite bermude, jedino pravilo je da vam dobro stoje odnosno da ne budu ni preuske ni preširoke, niti da ikada razmatrate čarape... sem ako niste turista iz osamdesetih na Jadranu...\n10. I za kraj: Bilo da su duge ili kratke, široke ili uske, pri izboru pantalona postoji jedno sveto pravilo – moraju da odgovaraju vašem tipu građe, da su vam udobne i da su, što bi se reklo, šivene baš za vas.\nAutor: Igor Todorović


Rusija i Kina pozdravljaju samit Tramp–Kim - Izazov\nRusija i Kina pozdravljaju samit Tramp–Kim\nRadio-televizija Srbije 12. juna 2018. 12:34\nKina je danas predložila da Savet bezbednosti UN razmotri mogućnost suspenzije ili ukidanja sankcija Severnoj Koreji, ukoliko Pjongjang bude postupao u skladu sa rezolucijama UN i napredovao u diplomatskim pregovorima.\nPortparol kineskog Ministarstva spoljnih poslova Geng Šuang rekao je da Kina "pozdravlja i podržava" razgovore severnokorejskog lidera Kim Džong Una i predsednika SAD Donalda Trampa kako bi se postigao konsenzus o denuklearizaciji i formirao mirovni mehanizam.\nGeng je novinarima u Pekingu rekao da bi sankcije Saveta bezbednosti protiv Severne Koreje mogle da budu suspendovane ili ukinute u skladu sa akcijama Pjongjanga, prenosi AP.\n"Sankcije nisu kraj. Verujemo da bi Savet bezbednosti trebalo da učini napore da podrži diplomatske napore u ovom trenutku", rekao je Geng.\nI zamenik ministra spoljnih poslova Rusije Sergej Rjabkov izjavio je danas da Moskva pozitivno ocenjuje rezultate samita, ali da očekuje da ponovo postane relevantan pregovarački format šest strana o tom pitanju.\n"Mi, zajedno sa kineskim prijateljima, zajedno sa drugim učesnicima onoga što se nazivalo šestolateralni pregovori, radujemo se da učinimo ovaj format ponovo relevantim, i nastavićemo da radimo na postizanju tog rezultata", rekao je Rjabkov.\nOn je dodao da Moskva pozitivno gleda na rezultate samita SAD i Severne Koreje za rešavanje pitanja Korejskog poluostrva, ali je naglasio da su bitni detalji postignutog sporazuma.\n"Ne možemo da ne pozdravimo činjenicu da je napravljen važan korak napred. Đavo je u detaljima, naravno, i neophodno je razumeti pojedinosti. Ali kako mi razumemo, obezbeđen je podsticaj", rekao je Rjabkov.


ŠPA: Mršava nula + 1 gol u baskijskom derbiju! | BN\nŠPA: Mršava nula + 1 gol u baskijskom derbiju!\nAlaves i Selta igrali bez golova - 0:0. Bilbao odradio posao za 40 sekundi! Atletik dobio baskijski derbi protiv Eibara - 1:0 (1:0). Bilbao rešio meč u 40. sekundi i približio se Evropi! Fudbaleri Atletik Bilbaoa nastavili su sa sjajnom formom i primakli se borbi za plasman u Evropu.\nFudbal 24.02.2019 | 11:00\nRemi kojim niko neće biti zadovoljan. Alaves je dočekao Seltu u utakmici u kojoj je tražio proboj u sam vrh tabele, ali je tim iz Viga odoleo i odigrao 0:0.\nIz tog ugla, više razloga za zadovoljstvo imaće gosti, mada njima gori pod nogama i potrebne su im pobede što pre kako bi pobegli sa dna tabele i crvene zone koja im preti.\nAlaves je sa druge strane sa tri boda mogao do pozicije broj četiri, ali je kiksnuo u utakmici gde se očekivalo da će dobiti. Ovo je drugi vezani remi Alavesa i jasno je da je taj tim u padu forme u odnosu na početak šampionata. Selta je bar došla do boda, a u proteklih pet mečeva zabeležila je čak četiri poraza.\nBilo je šansi na ovom duelu, ali ne i golova. Alaves je probao preko Manua Garsije u 38. minutu, ali je posle njegov šuta lopta otišla van okvira gola. Selta je probala preko Braisa Mendeza, međutim ni on nije imao sreće. Sve u svemu, mršava nula od utakmice.\nBilbao odradio posao za 40 sekundi. Atletik dobio baskijski derbi protiv Eibara - 1:0 (1:0).\nBilbao je do treće pobede u poslednjih pet kola stigli minimalnim rezultatom protiv baskijskog rivala Eibara.\nMeč na San Mamesu je rešen već u 40. sekundi, kada je Raul Garsija matirao golmana gostiju Rijesga, a nakon asistencije Jurija Berčičea.\nBilbao je šestom pobedom u poslednja četiri meseca (ukupno ima sedam) od tima iz opasne zone stigao do osme pozicije na tabeli LaLige sa 33 boda, samo šest manje od četvrtoplasiranog Hetafea, na poziciji koja vodi u Ligu šampiona.\nS druge strane, Eibar je prvim porazom posle pet kola, a tek drugim u poslednjih 13, ostao na 11. poziciji sa dva boda iza Atletika.\nE, na ovakav Atletik Bilbao smo navikli. Na Bilbao koji pobeđuje, koji ne ispušta bodove na svom San Mamesu i koji je u vrhu tabele. Na startu sezone smo ga videli i u zoni ispadanja, a sada Baski idu ka gornem delu tabele. U to ime savladali su Eibar u baskijskom derbiju s 1:0 (1:0).\nVeć na samom početku Bilbao je poveo. Kada kažemo početku, mislimo - početku. Raul Garsija je u 40. sekundi utakmice doveo domaće u prednost.\nTekla je akcija sa leve strane, usledila je povratna lopta, a Garsija je natrčao na nju i poslao je u mrežu.\nDešava se često da kada ovako rano padne gol da u nastavku ne bude mnogo pogodaka, a ovoga puta nije bilo više nijednog. Bilbao je odradio posao za 40 sekundi i do kraja je samo trebalo da sačuva mrežu.\nImao je Eibar svoje šanse preko Kukurelje koji je u dva navrata ugrožavao gol Bilbaa, ali ovaj fudbaler Eibara nije bio precizan.\nBilbao sada ima 33 osvojena boda i uključio se u trku za mesta koja vode u evropska takmičenja sledeće sezone. Eibar je posle dva remija sada vezao i poraz i ima 31 bod. Vrlo će uzbudljivo biti u tom srednjem delu tabele Primere. Ko će ka vrhu, a ko ka dnu?\nTABELA: Barselona (+1) 57, Atletiko M. 47, Real 45, Hetafe (+1) 39, Sevilja (+1) 37, Alaves (+1) 37, Sosijedad 34, Betis 33, Atletik B. (+1) 33, Valensija 32, Eibar (+1) 31, Levante 30, Espanjol (+1) 30, Leganes 29, Đirona 27, Valjadolid 26, Selta (+1) 25, Viljareal 23, Rajo Valjekano (+1) 23, Ueska (+1) 19.


Zatvor za 4 Kineza zbog štrajka - B92\nZatvor za 4 Kineza zbog štrajka\nSingapur -- Sud u Singapuru osudio 4 kineska imigranta, vozaèa autobusa, na zatvorske kazne od 7 nedelja, zato što su u tom gradu-državi pokrenuli prvi štrajk u 26 godina.\nIzvor: Beta ponedeljak, 25.02.2013. | 21:52\nTrojica vozaèa osuðena su na šest nedelja zatvora, a èetvrti na sedam, zbog dodatne optužbe da je objavio štrajk u poruci na internetu.\nJoš jedan vozaè u decembru je osuðen na zatvorsku kaznu u trajanju od šest nedelja i bio je deportovan u Kinu.\nU dvodnevnom štrajku održanom 26. i 27. novembra, više od 170 Kineza koji su vozili autobuse jedne kompanije za javni prevoz protestovalo je zato što su primali za gotovo èetvrtinu manje plate od njihovih kolega Malajaca.\nŠtrajk je omeo oko pet odsto singapurskog autobuskog servisa.\nViši okružni sudija Si Ki Un rekao je da su njihove kazne morale biti dovoljno duge kako bi "garantovale da se više niko neæe osmeliti da na slièan naèin pokuša da izrazi nezadovoljstvo uslovima rada".\nVlada je saopštila da je policijska istraga pokazala da je štrajk bio smišljen unapred i da su vozaèi bez razloga izostali sa posla.\nPolicija istražuje optužbe dvojice vozaèa da su ih policajci tukli dok su bili u pritvoru. U intervjuu sa autorom dokumentarnog filma u januarau, oni su rekli da ih je policija tukla i zastrašivala dok ih je ispitivala.\nObustava rada u znak protesta gotovo je nezapamæena u Singapuru, gde su zaposleni u osnovnim javnim službama kao što je prevoz obavezni da štrajk najave 14 dana ranije. Poslednji štrajk u Singapuru bio je štrajk radnika brodogradilišta 1986.\nOd 171 kineza, uèesnika štrajka vozaèa autobusa, 29 ih je izgubilo dozvole za rad i deportovano u Kinu, dok su ostali opomenuti.


Priče koje moramo ispričati: Telekomizacija kulture | Tacno.net\nAutor 👤Nezirović Elvedin 31.7.2017. u 09:30\nObzirom na njihovu etno-nacionalnu programsku orijentaciju, te na činjenicu da takvi projekti po pravilu odlično prolaze i na grantovima Federalnog misnistarstva kulture i sporta, odnosno Ministarstva civilnih poslova, s pravom bi se moglo reći da je u onom dijelu grada koji je pod političkom kontrolom SDA, u toku potpuna rebošnjakizacija kulturnog prostora. Potpuno isti, ako ne i rigidniji oblik kulturne renacionalizacije, odavno već traje tamo gdje gradom vlada HDZ.\nIznimno je važno pledirati prosvjetiteljsku dimenziju kulture u bosanskohercegovačkom društvenom kontekstu. Onu, po kojoj bi kultura, prije svega, trebalo da bude – slobodna!\nPa ipak, među ovogodišnjim čevljanskim sponzorima našao se i BH Telecom, javno preduzeće koje, u posljednje vrijeme, čini mi se, sve više gubi kulturološku orijentaciju u sklapanju sponzorskih ugovora i davanju podrške projektima od značaja za lokalnu zajednicu. Ovaj klasični laicizam odraz je jedne sveopće bezidejnosti i nedostatka dugoročne kulturne strategije na svim nivoima vlasti u Bosni i Hercegovini. Odsustvo bilo kakve vizije u profilaciji bosanskohercegovačkog kulturnog identiteta, postalo je, nakon srpskog i hrvatskog, toliko izraženo i unutar bošnjačkog političkog tijela, da ga je, posebice u manjim sredinama, jednostavno nemoguće ne primjetiti.\nPriču o BH Telecomu ovdje bi trebalo načas napustiti, uz još jednu kritiku: ovakav odnos spram navedenih projekata dobrim dijelom je posljedica i intelektualne provincijalnosti upravljačkih struktura njegovog mostarskog ogranka, koji, na štetu, rekao bih, svih građana Mostara, a pogotovo onih kojima je savršeno dosta lokalnog nacionalno-političkog onirizma, već drugu godinu zaredom insistiraju na tome da se grantovima ove kompanije finansiraju isključivo oni projekti koji nose esdeaovsku političku oznaku. Obzirom na njihovu etno-nacionalnu programsku orijentaciju, te na činjenicu da takvi projekti po pravilu odlično prolaze i na grantovima Federalnog misnistarstva kulture i sporta, odnosno Ministarstva civilnih poslova, s pravom bi se moglo reći da je u onom dijelu grada koji je pod političkom kontrolom SDA, u toku potpuna rebošnjakizacija kulturnog prostora. Potpuno isti, ako ne i rigidniji oblik kulturne renacionalizacije, odavno već traje tamo gdje gradom vlada HDZ.\nDjelimični odgovor na drugi dio ovoga pitanja možda bi se mogao pronaći u višedecenijskom jačanju evropskog kulturalizma, koji kulturu vidi isključivo kao dio političke ideologije. Sve tri političke nacije u Bosni i Hercegovini bezrezervno zastupaju ovaj koncept, ulazeći u afirmativan odnos isključivo prema vlastitom kulturnom naslijeđu i tradiciji, dok se oni elementi njihovog kulturnog identiteta, koji bi se mogli nazvati zajedničkima, svim silama nastoje prebrisati i u potpunosti zatrti. U takvom ambijentu, projekti poput, recimo, već spomenutog Mostar blues & rock festivala, upravo su zbog svoje anacionalnosti (matična, američka kultura bluesa ovdje je potpuno nevažna) i snažnog integrativnog faktora, trenutno najbosanskohercegovačkiji kulturni projekti na geografskom prostoru južno od Ivan Sedla, pogotovo ako se pri usvajanju te ocjene u obzir uzme mostarski, pa i hercegovački etno-nacionalni unikum.\nSamo je u tako kreiranom kulturnom prostoru moguće da čevljanska korida bude promovirana u kulturno-sportski događaj od sponzorske važnosti za BH Telecom. Da se to ikako može – a nije isključeno da će se u bliskoj budućnosti pronaći i takav modus – ovu bi manifestaciju, siguran sam, i Federalno ministarstvo kulture i sporta još davno uvrstilo na svoj grant podrške kulturnim projektima – i to možda čak i onaj od posebnog značaja za Federaciju BiH. U ovom posratnom periodu bilo je već i dovoljno glupih i dovoljno bezobraznih ministara koji bi to istoga časa bili spremni uraditi da se ne boje pritiska javnosti.\nTagovi: Elvedin Nezirovićsdatelekom


Od septembra novi IT smer u Gimnaziji "Svetozar Marković" - YU eco radio i Televizija\nNaslovna / Društvo / Od septembra novi IT smer u Gimnaziji „Svetozar Marković“\nJasmina Tatic maj 7, 2018\tDruštvo Napiši komentar 215 Pregledi\nOd naredne školske godine učenici Gimnazije „Svetozar Marković“ moći će, pored društveno-jezičkog i prirodno-matematičkog da pohađaju i informatički smer. Planom je predviđeno da u novom odeljenju bude 20 učenika koji će nastavu pohađati na srpskom jeziku. Prijemni ispit za novo odeljenje biće održan 3.juna.\nViše od 800 đaka pohađa Gimnaziju „Svetozar Marković“. Nastava se odvija na srpskom i mađarskom nastavnom jeziku na društveno-jezičkom i prirodno-matematičkom smeru i na hrvatskom jeziku na opštem smeru. Od septembra se u ovoj obrazovnoj ustanovi otvara novi, IT smer koji će na srpskom nastavnom jeziku pohađati najviše 20 učenika. Maturanti Gimnazije sa kojima smo razgovarali su nam rekli da se nisu pokajali odabirom srednje škole te da im je gimnazija dala opšte obrazovanje i prohodnost na bilo koji fakultet.\nSubotička gimnazija će od septembra biti jedna od pedeset dve škole u Srbiji koja će obrazovati IT stručnjake, a do sada je ovaj obrazovni program sprovodilo osam škola u našoj zemlji. Predviđeno je da učenici ovog odeljenja pored opštih predmeta izučavaju i stručne predmete poput: programiranja, primene računara, programiranje baze podataka, programske paradigme i web programiranje. Prijemni ispit za učenike sa posebnim sposobnostima za informatiku i računarstvo biće organizovan u Gimnaziji „Svetozar Marković“ za Severnobački i Zapadnobački okrug 3.juna kada će učenici rešavati test iz matematike, sa zadacima na srednjem i naprednom nivou. Rok za prijavljivanje za polaganje ispita je u subotičkoj Gimnaziji od 11.-14. maja od 9-14 časova.\nGimnazija „Svetozar Marković“ u sredu organizuje otvorena vrata kada će učenici osmih razreda i njihovih roditelja imati priliku da se upoznaju sa radom škole, profesorima i predmetima. Budući srednjoškolci će imati priliku da obiđu prostorije škole i da pitaju sadašnje gimnazijalce o njihovim iskustvima. Otvorena vrata će biti organizovana od 12-15 časova.\nPrethodna Fudbaleri TSC-a bolji od Inđije sa 1:0\nSledeća Održano predavanje u gerontološkom klubu „Kertvaroš“


Mihajlovićeva: Nedopustivi pozivi na državni udar, Obradović i Savez za Srbiju bi i državu žrtvovali zarad osvajanja vlasti - Radio televizija Pančevo\n3. marta 2020. 13. oktobra 2020. 0260\nOna ističe da “Obradović nastavlja sa bestidnom politikom plašenja građana Srbije izbeglicama, čime podržava sve one marginalne grupe sa profašističkim idejama koje bi da sprovode neku svoju ličnu “pravdu” nad migrantima”.\n“Bojkot nije izgovor da građani ne znaju za šta se svaka stranka ili političar zalaže, pa bi bilo dobro da se i ostali lideri Saveza za Srbiju izjasne da li je ono što govori Boško Obradović i njihov stav”, dodaje Mihajlovićeva.


Ljuba Tadić (1929 - 2005) Prolog\nLjuba Tadić (1929 - 2005)\nLjubomir Ljuba Tadić (31.5.1929. - 28.10.2005.) je srpski pozorišni, filmski, televizijski i radio glumac, koji je uživao reputaciju jednog od najvećih imena jugoslovesnkog glumišta. Rođen je u Uroševcu 31. maja, 1929. godine. Pre upisa akademije debitovao je na sceni kragujevačkog pozorišta Joakim Vujić, 1944. godine. Zatim odlazi u Beograd, gde upisuje glumačku akademiju u klasi profesora Joze Laurenčića, 1953. Bio je član Beogradskog dramskog pozorišta, Narodnog pozorišta u Beogradu, Jugoslovesnkog dramskog pozorišta i Ateljea 212, a igrao je u skoro svim pozorištima u bivšoj Jugoslaviji. „Jedino u pozorištu 'Boško Buha' nisam igrao. Nisam mogao, ovako glavat, da plašim decu.“\nGodine 1956. igrao je Vladimira u Čekajući Godoa u prvoj sezoni Ateljea 212, što je ujedno bilo i prvo igranje Godoa u istočnoj Evropi. U Ateljeu 212 našao se i u svojoj poslednjoj ulozi, glumeći kralja Lira par meseci pre smrti.\nSa svojom trećom ženom Snežanom Nikšić, osnovao je i vodio pozorište „Magaza“ 1983. godine u Knez Mihailovoj ulici, a sa glumcem Radetom Šerbedžijom pokrenuo je privatni teatar Preduzeće za pozorišne poslove (PPP), 1990. godine.\nNjegovoj sahrani prisustvovali su ansambli svih pozorišta, kao i državni zvaničnici. Komemoracija je završena audio-zapisom čuvenog Sokratovog monologa iz drame “Sokratova odbrana i smrt”, koji je simbol glumačkog umeća Ljube Tadića: “No vreme je da krenemo, ja u smrt, a vi dalje kroz život. Ko od nas ide bolje, to niko ne zna.” Sahranjen je u Aleji velikana na beogradskom Novom groblju.\n2006 Krojačeva tajna (Miloš Avramović)\n2005 Buđenje iz mrtvih (Miloš Miša Radivojević)\n2004 Poslednja Krapova traka (TV) (Nedeljko Despotović)\n2004 Besede prote Mateje Nenadovića (TV)\n1998 Bure baruta (Goran Paskaljević)\n1997 Tango je tužna misao koja se pleše (Puriša Đorđević)\n1996 Nečista krv (Stojan Stojčić)\n1995 To Vlemma tou Odyssea (Theo Angelopoulos)\n1982 Devojka sa lampom (TV) (Miša Radivojević)\n1991 Sarajevske priče (TV) (Faruk Sokolović)\n1989 Boj na Kosovu (Zdravko Šotra)\n1989 Vreme čuda (Goran Paskaljević)\n1984 Nema problema (Mića Milošević)\n1982 Kiklop (Antun Vrdoljak)\n1982 Mikelanđelo (TV drama) (TV) (Stanko Crnobrnja)\n1980 Poseban tretman (Goran Paskaljević)\n1978 Schwarz und weiß wie Tage und Nächte (TV) (Wolfgang Petersen)\n1978 Kvar (Miša Radivojević)\n1978 Trener (Puriša Đorđević)\n1977 Miris poljskog cveća (Srđan Karanović)\n1977 Nikola Tesla (TV) (TV serija) (Eduard Galić)\n1976 Besede prote Mateje Nenadovića (TV) (Aleksandar Mandic)\n1976 Koštana (TV) (TV) (Slavoljub Stefanović-Ravasi)\n1976 Poseta stare dame (TV) (Mira Trailović)\n1976 Proces Đordanu Brunu (TV) (Mario Fanelli)\n1973 Sutjeska (Stipe Delić)\n1972 Majstor i Margarita (Aleksandar Petrović)\n1971 Sokratova odbrana i smrt (TV) (Zdravko Šotra)\n1970 Ujka Vanja (TV) (Jerzy Antczak)\n1969 Silom otac (Soja Jovanović)\n1969 Krvava bajka (Branimir Tori Janković)\n1967 Bomba u 10 i 10 (Časlav Damjanović)\n1967 Jutro (Puriša Đorđević)\n1966 san (Puriša Đorđević)\n1964 Marš na Drinu (Đivorad Đika Mitrović)\n1964 Na mesto, građanine pokorni! (Radivoje Lola Đukić)\n1963 Sokratova odbrana i Smrt\n1961 Sibirska Ledi Magbet (Andrzej Wajda)\n1959 Campo Mamula (Velimir Stojanović)\n1956 Veliki i mali (Vladimir Pogačić)\n1953 Bila sam jača (Gustav Gavrin)\nBranko Pleša (1926 - 2001)


TERMOIZOLACIJA BEOGRAD FARBARA KOLAŽ\nTERMOIZOLACIJA BEOGRAD VAGAL Vagal je moderna i perspektivna firma koja se stalno siri i napreduje.Bavimo se prodajom boja,lakova,materijala za vodovod i kanalizaciju,elektro materijala,izolacionog materijala,srafova,alata i drugih proizvoda za zavrsne radove u gradjevinarstvu.Mozemo se pohvaliti da u nasem prodajnom asortimanu imamo preko 5.000 artikala,stranih i domacih proizvodjaca.\nTERMOIZOLACIJA OSTROG Karakteristike kvalitetne termoizolacije.\nNajbolji materijali za toplotnu zaštitu objekata.\nKada kažemo termoizolacija najčešće mislimo u stvari na termoizolacioni materijal, čija je funkcija da zaštiti objekat od spoljašnjih toplotnih promena i održi konstantno prijatnu temperaturu u unutrašnjosti objekta.\nDa bi se jedan materijal mogao nazvati termoizolacionim, mora da ima nisku vrednost koeficijenta toplotne provodljivosti koja se obeležava grčkim slovom λ (lambda).\nTERMOIZOLACIJA GSM NEŠIĆ COMPANY Širok asortiman materijala i hemikalija za izolaciju.\nTermoizolacija Velika Plana


GRAD NALOŽIO UGOSTITELJU DA UKLONI SPLAV SA JEZERA!\nZRENJANIN – Gradsko veće u Zrenjaninu usvojilo je jutros rešenje kojim se ugostitelju Nikoli Novakoviću nalaže da ukloni ugostiteljski splav sa centralnog gradskog jezera, saznaje portal zrenjaninski.com!\nPostavljanje u jezero ovog splava, koji nikada nije počeo sa radom, nekoliko godina je bio predmet sporenja, ali i povod da meštani naselja Mala Amerika organizuju brojne proteste, protiveći se njegovoj izgradnji. Žitelji Male Amerike su poručivali da splav narušava ambijentalnu celinu i da mu tu nikako nije mesto.\nSada je usledila i odluka Gradskog veća, koji je Novakoviću naložio da plutajući ugostiteljski objekat ukloni u roku od 15 dana od dana prijema rešenja. Ukoliko ne postupi po rešenju, splav će biti prinudno uklonjen preko drugog lica, a na teret stranke, rečeno je na sednici Gradskog veća, uz napomenu da eventualna žalba protiv ovog rešenja ne odlaže njegovo izvršenje.\n– Komunalni inspektor je 12. januara ove godine, po službenoj dužnosti, pokrenuo postupak protiv Novakovića. Inspektor je u zapisniku konstatovao da je Novaković postavio splav na osnovu rešenja Odeljenja za urbanizam, a da je na osnovu člana 115 stav 1 Zakona o izmenama i dopunama Zakona o vodama prestala važnost ugovora o korišćenju vodnog zemljišta – kazao je na sednici Gradskog veća izvestilac po ovoj tački Nenad Gavranić.\nGradonačelnik Zrenjanina Čedomir Janjić kazao je da je Gradsko veće potvrdilo prvostepeno odluku komunalne inspekcije i naložilo investitoru da ukloni splav sa jezera.\n– Vodna dozvola je istekla 31. decembra prošle godine i samim tim je investitor izgubio pravo na ostale dozvole. Naši organi su sproveli kontrolu, izdali su rešenje i splav mora da se skloni iz jezera. Ova odluka je izvršna i mora da se ispoštuje – rekao je Janjić, potvrđujući da će, ukoliko Novaković ne postupi po rešenju, splav ukloniti lokalna samouprava o trošku ugostitelja.\n23/03/2018 у 09:16\nBas steta.A lepo bi mirisalo ispred Suda koji je doneo presudu da se Novakovicu nadoknadi steta zbog kasnjenja pocetka rada splava.\n26/03/2018 у 07:58\nImam pomesana osecanja oko ovog. S jedne strane, drago mi je sto ce se splav ukloniti jer mi se ta ideje nikada nije dopadala. Sa druge, zao mi je coveka, on je dobio dozvolu od grada najnormalnije, ulozio novac, vukli ga za nos, i sad nista. Propadose coveku i pare i vreme zbog nesposobnih ljudi u gradu. Ili da su mu odmah rekli ne moze ili da je zavrsio to sto je poceo. Moguce da je neko pokusao da ga izreketira pa nije uspeo pa onda nalozio da se to skloni.\n17/04/2018 у 11:14\nU sto si osecajan…. Ne pomisljas mozda da je covek dosao do dozvole preko svojih veza i vezica (javna tajna je ko je taj covek i koje je jos diskoteke vlasnik) pa da je cak i pored svih zabrana koje je zaobisao ipak u inat svima i gradjanima koji negoduju krenuo da gradi ?\nRazmisli malo da je ovo trebao biti restoran zasto izgleda kao plivajuca kutija cipela u kojoj se nalazi jedna porostorija bez zidova, verovatno bi se kuhinja nalazila dole u podmornici, ili bi u sudu spremali jela za goste.\nDa se manemo gluposti i da pocnemo realno da gledamo na stvari.\nJAVNA RASVETA U CENTRU BIĆE ISKLJUČENA U SUBOTU\nKOMPANIJA „PETKUS BALKAN“ RASPISALA KONKURS ZA POSAO


Foto: Marko Jovanović / Privatna arhiva\nDevojčica svakodnevno pomaže roditeljima u teškom poslu\n"Slučajno smo, dok smo planinarili, naleteli na njih. Ocu su ruke ko lopate od rada. Sa njim u šumu ide i ćerka, devojčica koja nema više od 15 godina, a koja nam je na prvi pogled, izdaleka, kada smo dolazili, ličila na dečaka. Od šoka u kakvim uslovima žive, zaboravili smo im imena", započinje Marko razgovor za "Blic".\n"Ovo mesto je udaljeno od Kuršumlije 45 kilometara, dok je Lukovska banja na desetak. Dakle, nisu preko sveta, neko može i mora da im pomogne. Znate, oni su nas dočekali kao rod rođeni, jako su nam se obradovali, vidi se da im nedostaje topli ljudski razgovor.. A onda sam video priglavke i čarape na drvenoj tarabi i stvorila mi se knedla u grlu. Odeća im je stara, makar to da im se obezbedi, pa posle dalje, da vidimo šta im je još potrebno..."\nU razgovoru sa domaćinima\nDanima nakon posete ovom zaseoku i poznanstva sa tročlanom porodicom koja živi u neadekvatnim uslovima razmišljao je o tome koliko smo kao društvo ponekad nezahvalni i nezadovoljni onime što imamo.\nPut koji vodi do Željove\n"Kad pomislite da vam je teško u životu, da ste nervozni jer vam ne radi internet, kada vas melju posao, obaveze, dažbine, setite se da bi neko dao sve na svetu za čist i udoban krevet, kocku čokolade i toplu reč... Ovi ljudi žive i preživljavaju kao u srednjem veku. Sami u šumi bez igde ičega, a nama koji sve imamo, sve smeta", kaže nam Marko na kraju razgovora.\nVIDEO: Ovaj bračni par odgajio je 200 dece


Deca koja prose u gradu ubuduće pod patronatom Centra za socijalni rad | Kruševac Info\nDeca koja prose u gradu ubuduće pod patronatom Centra za socijalni rad\n10 juna, 2013 Kruševac Info\nEfekti koordinirane akcije policije, Centra za socijalni rad i ostalih službi grada Kruševca. Za četiri dana, sa ulice sklonjeno čak 16 mališana mlađih od 14 godina\nO čak 16 mališana, mlađih od 14 godina, koliko ih je tokom prethodna četiri dana prosilo na ovdašnjim ulicama, brigu je preuzeo Centar za socijalni rad. Istovremeno, šest odraslih osoba zatečeno u prošnji, po svemu sudeći, „zaradiće“ prekršajne prijave – zbog remećenja Zakona o javnom redu i miru.\n– Primećujemo da prosjaka ima više nego prethodnih godina, a ova pojava posebno je uzela maha ispred velikih tržnih centara i u baštama lokala – kaže komandir PU, Zoran Siketić. – Na tim mestima smo i registrovali prosjake tokom protekle sedmice, odnosno minulog vikenda, kada su u zajedničkoj akciji učestvovali Centar za socijalni rad, Gradska uprava, Komunalna policija, Javno tužilaštvo i policija.\nIzvesno je, međutim, da je presudno bilo angažovanje Centra za socijalni rad.\n– Oduzimanje dece je krajnja mera, a da bi se postupak pokrenuo i pred sudom, potrebno je imati čvrste dokaze o krivičnom delu zloupotrebe deteta radi prosjačenja – ukazuje direktorka Slađana Čabrić. – Nije nam cilj da bilo kome oduzimamo mališane, već ćemo se bazirati na eventualnom podnošenju prekršajnih prijava i preduzimanju mera koje treba da pomognu kako se ove pojave više ne bi ponavljale. Inače, činjenica je i da naši sugrađani pozitivno reaguju na pojačano suzbijanje prosjačenja, jer su akteri ove rabote postajali sve agresivniji.\nInače, tokom poslednja tri meseca, najviše prosjaka registrovano je pored marketa i crkava, ispred zgrade Gradske uprave, ali i u arheološkom parku „Lazarev grad“ – kada naiđu ekskurzije. Nažalost, nisu retke ni pljačke posetilaca ugostiteljskih objekata, a Jovica Vasić, načelnik Komunalne policije, kaže da je među prosjacima čak 90 odsto maloletnika.\nKako god bilo, najmlađi prosjaci – ukoliko se pokaže da su, na bilo koji način, bili zloupotrebljeni, odnosno ako su ih roditelji zanemarili – dobiće utočište u hraniteljskim porodica. S druge strane, gradonačelnik Bratislav Gašić kaže da u Domu za nezbrinutu decu „Jefimija“, te u prihvatilištu za beskućnike, već postoje prostor i kadar za pružanje kompletnih usluga koje su potrebne ljudima sa ulice. Ipak, i on je uveren da većina prosjaka pripada sferi organizovanog kriminala.\nNOVČANA kazna za prosjačenje, na osnovu Zakona o javnom reud i miru, iznosi do 30.000 dinara, odnosno mesec dana zatvora. Istovetna globa, ili 60 dana boravka iza rešetaka, preti organizatorima prosjačenja ili grupama prosjaka, dok se zanemarivanje maloletnika kažnjava zatvorom i do tri godine.\nIstraga zbog silovanja dečaka u VPD Kruševac\nObjavljeni rezultati projekta pod nazivom Suze trećeg doba\nSerija monstruoznih ubistava u Kruševcu!\nU Kruševcu upucan žestoki momak iz 90-ih godina!\nUbica na točkovima, alkoholisani vozač sa 2,38…\n« Vlada Srbije će održati sednicu u Kruševcu na Vidovdan\nUređenje šetališta na Rasini »